ΝΟΜΟΣ 2841/2000 | ΦΕΚ Α 203-2000 | σελίδα 1 | nomoi.info\nΝΟΜΟΣ ΥΠ ΑΡΙΘ. 2841 Ίδρυση Κοινωφελούς Ιδρύματος με την επωνυμία «ΕΘΝΙΚΟ ΙΔΡΥΜΑ ΕΡΕΥΝΩΝ ΚΑΙ ΜΕΛΕΤΩΝ ΕΛΕΥΘΕΡΙΟΣ Κ. ΒΕΝΙΖΕΛΟΣ»\nΝΟΜΟΣ ΥΠ* ΑΡΙΘ. 2841 Ίδρυση Κοινωφελούς Ιδρύματος με την επωνυμία «ΕΘΝΙΚΟ ΙΔΡΥΜΑ ΕΡΕΥΝΩΝ ΚΑΙ ΜΕΛΕΤΩΝ ΕΛΕΥΘΕΡΙΟΣ Κ. ΒΕΝΙΖΕΛΟΣ»\n1. Εγκρίνεται η Ιδρυση από τη Βουλή των Ελλήνων και από τους αναφερόμενους στο με αριθμό 4133/26.3.2000 συμβολαιογραφικό έγγραφο ουοτάσεως Ιδρύματος της Συμβολαιογράφου Χανίων Γρηγορίας Αλεξ. Μαλεφάκη, Νομικού Προσώπου Ιδιωτικού Δικαίου με την επωνυμία «ΕΘΝΙΚΟ ΙΔΡΥΜΑ ΕΡΕΥΝΩΝ ΚΑΙ ΜΕΛΕΤΩΝ ΕΛΕΥΘΕΡΙΟΣ Κ. ΒΕΝΙΖΕΛΟΣ» με έδρα τα Χανιά Κρήτης.\n2. Η οργάνωση και η λειτουργία του Ιδρύματος διέπεται από τις διατάξεις του/οργανισμού του, που περιέχεται στο ανωτέρω συμβολαιογραφικό έγγραφο και από τις διατάξεις του α.ν. 2039/1939, όπως κάθε φορά ισχύουν, καθώς και από τα σχετικά άρθρα του Αστικού Κώδικα και του εισαγωγικού αυτού νόμου.\n3. Το Ιδρυμα για την επίτευξη των στόχων και σκοπών του θα συνεργάζεται και με το εδρεύον στην Αθήνα «ΙΔΡΥΜΑ ΤΗΣ ΒΟΥΛΗΣ ΤΩΝ ΕΛΛΗΝΩΝ ΠΑ ΤΟΝ ΚΟΙΝΟΒΟΥΛΕΥΤΙΣΜΟ ΚΑΙ ΤΗ ΔΗΜΟΚΡΑΤΙΑ».\nΗ Βουλή των Ελλήνων θα επιχορηγήσει εφάπαξ το Ιδρυμα με χρηματικό ποσό το ύφος του οποίου θα οριστεί με απόφαση tou Προέδρου του Σώματος.\nΚυρώνεται ο οργανισμός διοικήσεως και διαχειρίσεως του Κοινωφελούς Ιδρύματος με την επωνυμία -ΕΘΝΙΚΟ\nΙΔΡΥΜΑ ΕΡΕΥΝΩΝ ΚΑΙ ΜΕΛΕΤΩΝ ΕΛΕΥΘΕΡΙΟΣ Κ. ΒΕΝΙΖΕΛΟΣ» και ο οποίος έχει ως εξής:\n«ΟΡΓΑΝΙΣΜΟΣ Διοικήσεως και Διαχειρίσεως του Κοινωφελούς Ιδρύματος με την επωνυμία -ΕΘΝΙΚΟ ΙΔΡΥΜΑ ΕΡΕΥΝΩΝ ΚΑΙ ΜΕΛΕΤΩΝ ΕΛΕΥΘΕΡΙΟΣ Κ. ΒΕΝΙΖΕΛΟΣ»\nΜΟΡΦΗ - ΕΠΩΝΥΜΙΑ - ΕΔΡΑ - ΣΦΡΑΓΙΔΑ\n1. Το Κοινωφελές Ιδρυμα με την επωνυμία -ΕΘΝΙΚΟ ΙΔΡΥΜΑ ΕΡΕΥΝΩΝ ΚΑΙ ΜΕΛΕΤΩΝ ΕΛΕΥΘΕΡΙΟΣ Κ. ΒΕΝΙΖΕΛΟΣ» το οποίο συνέστησαν:\nΟ Ειρηναίος Γεωργίου Γαλανάκης, Μητροπολίτης Κι-σάμου και Σελίνου.\nΗ Ιερά Μητρόπολις Κυδωνίας και Αποκορώνου, νομίμως εκπροσωπουμένη υπό του Μητροπολίτου Ειρηναίου Δ. Αθανασιάδη.\nΟ Κωνσταντίνος Κυριάκου Μητσοτάκης, Δικηγόρος, τ. Πρωθυπουργός.\nΗ Νομαρχιακή Αυτοδιοίκηση Χανίων, νομίμως εκπροσωπουμένη υπό του Νομάρχου Γεωργίου Γ. Κατσανεβά-κη.\nΟ Δήμος Χανίων, νομίμως εκπροσωπούμενος υπό του Δημάρχου Γεωργίου Μιχ. Τζανακάκη.\nΟ Δικηγορικός Σύλλογος Χανίων, νομίμως εκπροσωπούμενος υπό του Προέδρου του Γεωργίου Μανούσου Πισσαδάκη.\nΟ Ιατρικός Σύλλογος Χανίων, νομίμως εκπροσωπούμενος υπό του Προέδρου του Ευτυχίου Ιωαν. Λαμπουοάκη.\n3171 NEWLINENEWLINE ΕΦΗΜΕΡΙΣΤΗΣ ΚΥΒΕΡΝΗΣΕΩΣ NEWLINENEWLINE ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ NEWLINENEWLINE ΤΕΥΧΟΣ ΠΡΩΤΟ NEWLINENEWLINE Αρ. Φύλλου 203 NEWLINENEWLINE 21 Σεπτεμβρίου 2000 NEWLINENEWLINE ΝΟΜΟΣ ΥΠ* ΑΡΙΘ. NEWLINENEWLINE 2841 NEWLINENEWLINE Ίδρυση Κοινωφελούς Ιδρύματος με την επωνυμία NEWLINENEWLINEΕΘΝΙΚΟ ΙΔΡΥΜΑ ΕΡΕΥΝΩΝ ΚΑΙ ΜΕΛΕΤΩΝ ΕΛΕΥΘΕΡΙΟΣ NEWLINENEWLINE Κ. NEWLINENEWLINE ΒΕΝΙΖΕΛΟΣNEWLINENEWLINE Ο NEWLINENEWLINE ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ NEWLINENEWLINE Εκδίδομε τον ακόλουθο νόμο που ψήφισε η Βουλή: NEWLINENEWLINE Άρθρο NEWLINENEWLINE 1 NEWLINENEWLINE 1.NEWLINENEWLINEΕγκρίνεται η Ιδρυση από τη Βουλή των Ελλήνων και από τους αναφερόμενους στο με αριθμό 4133/26.3.2000 συμβολαιογραφικό έγγραφο ουοτάσεως Ιδρύματος της Συμβολαιογράφου Χανίων Γρηγορίας Αλεξ. Μαλεφάκη, Νομικού Προσώπου Ιδιωτικού Δικαίου με την επωνυμία NEWLINENEWLINEΕΘΝΙΚΟ ΙΔΡΥΜΑ ΕΡΕΥΝΩΝ ΚΑΙ ΜΕΛΕΤΩΝ ΕΛΕΥΘΕΡΙΟΣ Κ. ΒΕΝΙΖΕΛΟΣNEWLINENEWLINE με έδρα τα Χανιά Κρήτης. NEWLINENEWLINE 2.NEWLINENEWLINEΗ οργάνωση και η λειτουργία του Ιδρύματος διέπεται από τις διατάξεις του/οργανισμού του, που περιέχεται στο ανωτέρω συμβολαιογραφικό έγγραφο και από τις διατάξεις του α.ν. 2039/1939, όπως κάθε φορά ισχύουν, καθώς και από τα σχετικά άρθρα του Αστικού Κώδικα και του εισαγωγικού αυτού νόμου. NEWLINENEWLINE 3.NEWLINENEWLINEΤο Ιδρυμα για την επίτευξη των στόχων και σκοπών του θα συνεργάζεται και με το εδρεύον στην Αθήνα NEWLINENEWLINEΙΔΡΥΜΑ ΤΗΣ ΒΟΥΛΗΣ ΤΩΝ ΕΛΛΗΝΩΝ ΠΑ ΤΟΝ ΚΟΙΝΟΒΟΥΛΕΥΤΙΣΜΟ ΚΑΙ ΤΗ ΔΗΜΟΚΡΑΤΙΑNEWLINENEWLINE. NEWLINENEWLINE Η Βουλή των Ελλήνων θα επιχορηγήσει εφάπαξ το Ιδρυμα με χρηματικό ποσό το ύφος του οποίου θα οριστεί με απόφαση NEWLINENEWLINE tou NEWLINENEWLINE Προέδρου του Σώματος. NEWLINENEWLINE Άρθρο NEWLINENEWLINE 2 NEWLINENEWLINE Κυρώνεται ο οργανισμός διοικήσεως και διαχειρίσεως του Κοινωφελούς Ιδρύματος με την επωνυμία -ΕΘΝΙΚΟ NEWLINENEWLINE ΙΔΡΥΜΑ ΕΡΕΥΝΩΝ ΚΑΙ ΜΕΛΕΤΩΝ ΕΛΕΥΘΕΡΙΟΣ Κ. ΒΕΝΙΖΕΛΟΣNEWLINENEWLINE και ο οποίος έχει ως εξής: NEWLINENEWLINEΟΡΓΑΝΙΣΜΟΣ Διοικήσεως και Διαχειρίσεως του Κοινωφελούς Ιδρύματος με την επωνυμία -ΕΘΝΙΚΟ ΙΔΡΥΜΑ ΕΡΕΥΝΩΝ ΚΑΙ ΜΕΛΕΤΩΝ ΕΛΕΥΘΕΡΙΟΣ Κ. ΒΕΝΙΖΕΛΟΣNEWLINENEWLINE Αρθρο 1 NEWLINENEWLINE ΜΟΡΦΗ - ΕΠΩΝΥΜΙΑ - ΕΔΡΑ - ΣΦΡΑΓΙΔΑ NEWLINENEWLINE 1. Το Κοινωφελές Ιδρυμα με την επωνυμία -ΕΘΝΙΚΟ ΙΔΡΥΜΑ ΕΡΕΥΝΩΝ ΚΑΙ ΜΕΛΕΤΩΝ ΕΛΕΥΘΕΡΙΟΣ Κ. ΒΕΝΙΖΕΛΟΣNEWLINENEWLINE το οποίο συνέστησαν: NEWLINENEWLINE Ο Ειρηναίος Γεωργίου Γαλανάκης, Μητροπολίτης Κι-σάμου και Σελίνου. NEWLINENEWLINE Η Ιερά Μητρόπολις Κυδωνίας και Αποκορώνου, νομίμως εκπροσωπουμένη υπό του Μητροπολίτου Ειρηναίου Δ. Αθανασιάδη. NEWLINENEWLINE Ο Κωνσταντίνος Κυριάκου Μητσοτάκης, Δικηγόρος, τ. Πρωθυπουργός. NEWLINENEWLINE Η Νομαρχιακή Αυτοδιοίκηση Χανίων, νομίμως εκπροσωπουμένη υπό του Νομάρχου Γεωργίου Γ. Κατσανεβά-κη. NEWLINENEWLINE Ο Δήμος Χανίων, νομίμως εκπροσωπούμενος υπό του Δημάρχου Γεωργίου Μιχ. Τζανακάκη. NEWLINENEWLINE Ο Δικηγορικός Σύλλογος Χανίων, νομίμως εκπροσωπούμενος υπό του Προέδρου του Γεωργίου Μανούσου Πισσαδάκη. NEWLINENEWLINE Ο Ιατρικός Σύλλογος Χανίων, νομίμως εκπροσωπούμενος υπό του Προέδρου του Ευτυχίου Ιωαν. Λαμπουοάκη. NEWLINENEWLINE


Αναστάσιος: ΟΙ ΜΕΓΑΛΕΣ ΩΡΕΣ ΤΟΥ ΚΩΝΣΤΑΝΤΙΝΟΥ ΚΑΙ ΤΗΣ ΠΟΛΗΣ - ΑΘΑΝΑΣΙΟΣ ΚΟΤΤΑΔΑΚΗΣ\nΟΙ ΜΕΓΑΛΕΣ ΩΡΕΣ ΤΟΥ ΚΩΝΣΤΑΝΤΙΝΟΥ ΚΑΙ ΤΗΣ ΠΟΛΗΣ - ΑΘΑΝΑΣΙΟΣ ΚΟΤΤΑΔΑΚΗΣ\nΟΙ ΜΕΓΑΛΕΣ ΩΡΕΣ ΤΟΥ ΚΩΝΣΤΑΝΤΙΝΟΥ ΚΑΙ ΤΗΣ ΠΟΛΗΣ\nΤην ίδια εκείνη μέρα, «ο τύραννος ήρξατο … συνάπτειν πόλεμον καθολικόν. Και δη εσπέρας γενομένης ουκ έδωκεν ανάπαυσιν τοις Ρωμαίοις τη νυκτί εκείνη ! Ην γαρ η Κυριακή εκείνη των Αγίων Πάντων, άγων ο Μάιος ημέρας κζ΄»-Δούκας. Την άλλη μέρα, Δευτέρα 28, παραμονή της τελικής λύσης, Μωάμεθ και Κωνσταντίνος απευθύνουν καθένας στο στράτευμά του λόγο ενδεικτικό του πνευματικού επιπέδου και του κόσμου του !\nΟ Πορθητής γνωρίζει καλά πόσο σημαντικό είναι να καταλάβει «πόλιν, μεγάλην … κεφαλήν γεγενημένην της οικουμένης απάσης», και προσφέρει στους μαχητές του αυτό που θα άναβε το πολεμικό μένος τους. «Πρώτον μεν γαρ πλούτος τε εστί πολύς και παντοδαπός εν τήδε τη πόλει, ο μεν εν τοις βασιλείοις, ο δε εν τοις οίκοις των δυνατών, ο δε εν τοις των ιδιωτών, ο δε καλλίων και μείζων εν τοις ιεροίς αποκείμενος, αναθημάτων και κειμηλίων παντοίων εκ χρυσού και αργύρου κατεσκευασμένων, λίθων τε τιμίων και μαργάρων πολυτελών … ων απάντων υμείς έσεσθε κύριοι ! Έπειτα άνδρες αγαθοί πλείστοι τε και των ευ γεγονότων, ων οι μεν δουλεύσωσιν υμίν, οι δε ες απόδοσιν έσονται-πωλούμενοι.\nΓυναίκες τε πλείσται και κάλλισται, νέαι και αγαθαί τας όψεις, και παρθένοι προς γάμον ωραίαι, ευγενείς τε και εξ ευγενών, και αρρένων οφθαλμοίς έτι και νυν άβατοι ένιαι τούτων … Ων αι μεν έσονται υμίν ες γυναίκας, αι δε προς θεραπείαν αρκέσουσιν, αι δε προς απόδοσιν. Και κερδανείτε κατά πολλά ές τε απόλαυσιν ομού και θεραπείαν και πλούτον… Ταύτα πάντα… δίδωμι υμίν νυν ες διαρπαγήν τε και λείαν»-Κριτόβουλος.\n«Ο Κωνσταντίνος απευθύνεται στους δικούς του ως ‘ο ποιμήν ο καλός’, που ‘την ψυχήν αυτού τίθησιν υπέρ των προβάτων’. Όσοι συγκεντρώθηκαν και τον άκουσαν, ήταν σαν να παρακάθισαν γύρω από το τραπέζι του Μυστικού Δείπνου»-Π. Κανελλόπουλος. «Καλώς ουν οίδατε, αδελφοί, αρχίζει το λόγο ο Κωνσταντίνος-και κρατείστε εκείνο το «αδελφοί», που είναι στους αντίποδες του ρηχού, «σύντροφοι»- ότι δια τέσσερα τινά οφειλέται κοινώς εσμέν ίνα προτιμήσωμεν αποθανείν μάλλον ή ζην, πρώτον μεν υπέρ της πίστεως ημών και της ευσεβείας, δεύτερον δε υπέρ της πατρίδος, τρίτον υπέρ του βασιλέως ως χριστού του Κυρίου, και τέταρτον υπέρ συγγενών και φίλων … Αυτός δε ο αλιτήριος αμηράς πεντήκοντα και επτά ημέρας άγει σήμερον αφ’ ου … μετά πάσης μηχανής και ισχύος καθ’ ημέραν τε και νύκτα ουκ επαύσατο πολιορκών ημάς. Και χάριτι του παντεπόπτου Χριστού του Κυρίου ημών εκ των τειχών μετά αισχύνης άχρι του νυν πολλάκις κακώς απεπέμφθη … Παρακαλώ ουν υμάς ίνα στήτε ανδρείως και μετά γενναίας ψυχής ως πάντοτε και νυν εποιήσατε κατά των εχθρών της πίστεως ημών. Παραδίδωμι δε υμίν την εκλαμπροτάτην και περίφημον ταύτην πόλιν και πατρίδα ημών και βασιλεύουσαν των πόλεων … Εάν εκ καρδίας φυλάξητε τα όσα ενετειλάμην υμίν, ελπίζω εις Θεόν ως λυτρωθείημεν ημείς της ενεστώσης απειλής … ο στέφανος ο αδαμάντινος εν ουρανοίς εναπόκειται υμίν, και μνήμη αιώνιος και άξιος εν τω κόσμω έσεται» ! Διαβάστε ξανά και ξανά και προσεκτικά αυτό το θαυμάσιο γραπτό που όντας παρών μας παραδίδει ο Σφραντζής, και κρατείστε βαθιά στην ψυχή σας ως εθνικό θησαυρό τη συγκλονιστική ατμόσφαιρα, και πιο πολύ, το δίπολο της απάντησης των μαχητών ! «Οι πάντες ως εξ ενός στόματος απεκρίναντο μετά κλαυθμού λέγοντες: `Αποθάνωμεν υπέρ της Χριστού πίστεως και της πατρίδος ημών’» !\nΑς επανέλθουμε όμως στο Σφραντζή, κι ας κοινωνήσουμε ακόμα λίγη από τη συγκινητική, συγκλονιστική, μεγαλειώδη ατμόσφαιρα που καταγράφει. Ο Κωνσταντίνος, «ελθών εις τα ανάκτορα, ολίγον σταθείς και εκ πάντων συγχώρησιν αιτήσας. Εν τήδε τη ώρα τις διηγήσεται τους τότε κλαυθμούς και θρήνους τους εν τω παλατίω; Ει και από ξύλου άνθρωπος ή εκ πέτρας ην, ουκ εδύνατο μη θρηνήσαι». Και με αυτό το αδελφικό ύφος συμπορευτούμε στο Γολγοθά του κορυφαίου χρέους του. «Και αναβάς εφ’ ίππου εξήλθομεν των ανακτόρων περιερχόμενοι τα τείχη, ίνα τους φύλακας διεγείρωμεν προς το φυλάττειν αγρύπνως. Ήσαν δε πάντες επί τοις τείχεσι και τοις πύργοις τη νυκτί εκείνη … Περί δε δευτέραν αλεκτοροφωνίαν … τον πόλεμον ανήψαν-οι Τούρκοι-μετά μεγάλης σπουδής και βίας … Και οι ημέτεροι γενναίως αντέλεγον και κακώς αυτούς εδεξιούντο και εκ των τειχών απεκρήμνιζον … Και, ο βασιλεύς έφιππος ... τους στρατιώτας αναθαρρύνων και εγείρων ίνα προθύμως μάχονται, έλεγεν … ‘Στήτε ανδρείως, παρακαλώ υμάς δια τους οικτιρμούς του Θεού, ότι τα νυν θεωρώ το πλήθος των εναντίων αρχήν λαμβάνει συγκοπήν ποιήσαι, και ολίγον διασκεδάζονται … και η νίκη ελπίζω εις τον Θεόν του είναι ημετέρα’ !\nΚαι ακολούθησε ως μη όφειλε η παράλειψη της Κερκόπορτας ! Από όπου «εισπηδήσαντες εντός εκ των ονομαστών εκείνων ανδρών και δούλων του τυράννου-Γενίτσαροι- ως πεντήκοντα, και αναβάντες επάνω των τειχέων πυρ πνέοντες και τους συναντήσαντες κτείναντες, τους ακροβολιστάς έπαιον … Οι δε Ρωμαίοι συν τω βασιλεί ουκ εγίνωσκον το γενόμενον … αναβλέψαντες ορώσι Τούρκους … Ο βασιλεύς ουν απαγορεύσας εαυτόν, ιστάμενος βαστάζων σπάθην και ασπίδα, είπε λόγον λύπης άξιον. ‘Ουκ έστι τις των Χριστιανών του λαβείν την κεφαλήν μου απ’ εμού’; Ην γαρ μονώτατος απολειφθείς ! Τότε εις των Τούρκων δους αυτώ κατά πρόσωπον και πλήξας, και αυτός τω Τούρκω ετέραν εχαρίσατο. Των όπισθεν δε έτερος καιρίαν δους πληγήν, έπεσε κατά γης. Ου γαρ ήδεισαν ότι ο βασιλεύς εστίν, αλλ’ ως κοινόν στρατιώτην τούτον θανατώσαντες αφήκαν» !\nΗ πτώση της βασίλισσας Πόλης άνοιξε βαθιά και ανεπούλωτη πληγή στην ψυχή του Γένους. Είπαν, γιατί, «η Ελλάδα είναι η μόνη από τις Βαλκανικές χώρες της πρώην Οθωμανικής αυτοκρατορίας, που δεν απελευθέρωσε την πρωτεύουσά της». Μάλλον γιατί είναι γεγονός ανυπολόγιστης ιστορικής σημασίας ! Και, παρότι στην ιστορία δε χωρούν υποθέσεις, ως Έλληνες μπορούμε να πιστεύουμε, ότι ο κόσμος θα είχε απόκλιση στο καλύτερο, αν δε μεσολαβούσε η αποφράδα 29η Μαϊου 1453. Βέβαια, η ιστορία αυτή δε γυρίζει πίσω. Και τα επερχόμενα απαιτούν αγρύπνια ψυχής για ενδεχόμενες Θερμοπύλες. Και πιο πολύ αναβάπτιση στο πνεύμα και την ατμόσφαιρα εκείνων των υπέροχων Ελλήνων !


Hard Truck: Apocalypse - Games (PCG.03415)\nΑρχική > Ηλεκτρονικά παιχνίδια > PC games > HARD TRUCK: APOCALYPSE\nCDV στην κατηγορία GAMES\nΣτη γη του μέλλοντος, μετά τη συντριβή ενός άγνωστου αντικειμένου που ονομάζεται The Cataclysm, ο κόσμος καταστρέφεται και η ατμόσφαιρα γίνεται δηλητηριώδης. Λόγω της κρίσης, ο κυβερνητικός νόμος και τάξη έχει εξαφανιστεί και οι άνθρωποι ενώνονται σε ομάδες, συμμορίες και περιφέρονται.\nΩς οδηγός ενός φορτηγού βαρέως τύπου ταξιδέψτε σε μια μεταποκαλυπτική ερημιά πετρελαίου και σκόνης όπου οι ληστές και οι μαχητές κυβερνούν τις τελευταίες πόλεις που έχουν απομείνει. Οδηγήστε επιθετικά και παραδώστε τις απαραίτητες προμήθειες σε απελπισμένες πόλεις που σας έχουν ανάγκη.\nHARD TRUCK: APOCALYPSE (PCG.03415)\nHARD TRUCK: APOCALYPSE PCG.03415 PCG.03415 CDV CDV GAMES Κατηγορία: GAMES •CDV στην κατηγορία GAMES Στη γη του μέλλοντος, μετά τη συντριβή ενός άγνωστου αντικειμένου που ονομάζεται The Cataclysm, ο κόσμος καταστρέφεται και η ατμόσφαιρα γίνεται δηλητηριώδης. Λόγω της κρίσης, ο κυβερνητικός νόμος και τάξη έχει εξαφανιστεί και οι άνθρωποι ενώνονται σε ομάδες, συμμορίες και περιφέρονται. Ως οδηγός ενός φορτηγού βαρέως τύπου ταξιδέψτε σε μια μεταποκαλυπτική ερημιά πετρελαίου και σκόνης όπου οι ληστές και οι μαχητές κυβερνούν τις τελευταίες πόλεις που έχουν απομείνει. Οδηγήστε επιθετικά και παραδώστε τις απαραίτητες προμήθειες σε απελπισμένες πόλεις που σας έχουν ανάγκη. HARD TRUCK: APOCALYPSE


Τον ερχόμενο Σεπτέμβριο αναμένεται να βγει στις κινηματογραφικές αίθουσες η νέα ταινία Shang-Chi and the Legend of the Ten Rings και οι φαν των κόμικς της Marvel, ανυπομονούν να δουν μια ταινία με τον... μάστερ του Kung Fu ή αλλιώς γνωστό ως Brother Hand.\nΟ πρωταγωνιστής της νέας ταινίας που θα ενσαρκώσει το γνωστό ήρωα των κόμικς, είναι ο 32χρονος Καναδός ηθοποιός Simu Liu και μετά από αυτό το φιλμ, αναμένεται να αναδειχτεί σε σταρ πρώτου μεγέθους στο Χόλιγουντ.\nΉδη κυκλοφόρησαν τα πρώτα teasers της ταινίας και οι φαν των κόμικς μοιάζουν να έχουν ενθουσιαστεί, αφού πιθανά θα δουν τον Shang Chi να έρχεται αντιμέτωπος με τον κακό The Mandarin.\nO Simon που μεγάλωσε στον Καναδά αλλά κατάγεται από την Κίνα, ήξερε πως αυτός είναι ο ρόλο που μπορεί να απογειώσει την καριέρα του και έκανε εντατική προπόνηση για να γίνει... υπερήρωας.\nΠόσο εντατική; Ο ίδιος μας δίνει μια γεύση από τη fitness routine του στο νέο βίντεο του Men's Health.\nΠερισσότερα σε αυτή την κατηγορία: « Γιατί όλο και περισσότεροι μεσήλικες το ρίχνουν στα στεροειδή Ο Dwayne Johnson (Rock), μας δείχνει πως ετοιμάζεται για την νέα του ταινία! (vid) »


Mε τον Κώστα Αγοραστό ο Γρηγόρης Βλαχάκης - kosmoslarissa\nMε τον Κώστα Αγοραστό ο Γρηγόρης Βλαχάκης\nΕιδήσεις | 22 Απρ 2019, 20:27\nΥποψήφιος, με το συνδυασμό «Συμμαχία υπέρ των πολιτών» του Περιφερειάρχη Θεσσαλίας Κώστα Αγοραστού, είναι στις αυτοδιοικητικές εκλογές του Μαΐου στην ΠΕ Λάρισας ο Γρηγόρης Βλαχάκης.\nΣυμμετείχε σε εταιρία αντιπροσώπευσης αναψυκτικών και φυσικού μεταλλικού νερού στη Βόρεια Ελλάδα και υπήρξε εκδότης τοπικής free press εφημερίδας στην Καλλιθέα Αττικής. Έχει διοικήσει και συμμετάσχει σε Δ.Σ. δημόσιων φορέων.\nΈχει διατελέσει αναπληρωτής Διοικητής της 5ης Υγειονομικής Περιφέρειας Θεσσαλίας και Στερεάς Ελλάδας, αρμόδιος του τομέα Κοινωνικής Αλληλεγγύης. Ήταν πρόεδρος του Κέντρου Προστασίας ΑμΕΑ Θεσσαλίας «ο ΑΡΙΣΤΕΥΣ» και Διοικητής του Νοσοκομείου Τρικάλων. Είναι παντρεμένος με την Λογοπεδικό Σάντυ Σταματοπούλου και έχουν δυο παιδιά.


Πώς η HEC θα κάνει τον Πειραιά το απόλυτο «πράσινο» λιμάνι | Fortunegreece.com\nΠώς η HEC θα κάνει τον Πειραιά το απόλυτο «πράσινο» λιμάνι\nΗ επένδυση της Hellenic Environmental Center θα συμβάλλει καθοριστικά στην προστασία του περιβάλλοντος της περιοχής και ευρύτερα των ελληνικών θαλασσών.\nΜια υπερσύγχρονη εγκατάσταση με ολοκληρωμένες υποδομές για την συλλογή και ορθή επεξεργασία των πετρελαιοειδών κατάλοιπων των πλοίων, αλλά και χερσαίων μονάδων (βιομηχανικών, ναυπηγικών κ.α.) εγκαινιάζεται αύριο στην Δραπετσώνα.\nΠρόκειται για την επένδυση της εταιρίας HEC (Hellenic Environmental Center) του ομίλου της Aegean, η οποία θα συμβάλλει καθοριστικά στην προστασία του περιβάλλοντος της περιοχής και ευρύτερα των ελληνικών θαλασσών.\nΟ αναπληρωτής γενικός διευθυντής της HEC Χρήστος Ντογιάννης, δηλώνει στο ΑΠΕ-ΜΠΕ ότι «για πρώτη φορά ανοίγουμε τις πόρτες σε μια περιβαλλοντική υποδομή, η οποία αποσκοπεί στην υποδοχή και τον διαχωρισμό των μιγμάτων υπολείμματος πετρελαίου και νερού. Η συγκεκριμένη εγκατάσταση είναι η πλέον σύγχρονη σε παγκόσμιο επίπεδο, υπερκαλύπτει τους πλέον αυστηρότερους περιβαλλοντικούς όρους και τις πιο απαιτητικές προδιαγραφές ασφαλείας όχι μόνο σε ελληνικό επίπεδο, αλλά όλων των διεθνών κανονισμών. Μάλιστα, πριν από λίγο καιρό καταφέραμε και κατακτήσαμε μια διεθνή πατέντα για το νέο μοντέλο επεξεργασίας των πετρελαιοειδών καταλοίπων που διαχειριζόμαστε κι είναι η πρώτη φορά που το συγκεκριμένο μοντέλο το εφαρμόζουμε στην συγκεκριμένη υποδομή».\nΌπως μάλιστα εξηγεί, «η HEC ουσιαστικά διαθέτει όλη την κατάλληλη υποδομή για να συλλέγει τα συγκεκριμένα κατάλοιπα και φυσικά έχει δημιουργήσει κι εγκαταστάσεις όπου πηγαίνουν αυτά τα κατάλοιπα που είναι μίγματα νερού και πετρελαίου. Εκεί ξεχωρίζουμε το νερό από το πετρέλαιο, ουσιαστικά το καθαρίζουμε.\nΑυτές οι υποδομές αποτελούν ένα προληπτικό μέτρο κατά της ρύπανσης των θαλασσών μας. Αν δεν τις διαθέταμε, τα πλοία θα αναγκαζόντουσαν να πετάνε τα κατάλοιπα στην θάλασσα» τονίζει ο Χρήστος Ντογιάννης και υπογραμμίζει ότι «είναι η πρώτη εταιρεία παγκοσμίως που κατάφερε και πήρε ISO για την διαχείριση ευκολιών υποδοχής των συγκεκριμένων καταλοίπων κι η μοναδική που διαθέτει διεθνή πατέντα στο μοντέλο επεξεργασίας τους.\nΈχει δημιουργηθεί μια τεχνολογία η οποία είναι μέσα στο λιμάνι του Πειραιά, είναι κατασκευασμένη για να έχει εφαρμογή σε μονάδα που είναι κοντά σε αστικό περιβάλλον. Το κυριότερο είναι ότι δεν υπάρχει τίποτε που να βγαίνει και να είναι απόβλητο, λειτουργεί χωρίς οσμές, χωρίς ρύπους, χωρίς θορύβους, χωρίς να ενοχλεί».\nΕκτός από τις περιβαλλοντικές διαστάσεις όμως υπάρχουν και οι κοινωνικές. Όπως επισημαίνει ο αναπληρωτής γενικός διευθυντής της HEC, «έχουν απασχοληθεί αρκετοί εργαζόμενοι για την εγκατάσταση από την γύρω περιοχή. Είναι πολύ σημαντικό ότι σε αυτόν τον τομέα αυτήν την στιγμή μια εταιρεία που ξεχωρίζει είναι ελληνική. Όπως σημαντικό για εμάς είναι ότι μια τέτοια επένδυση έγινε σε μια περίοδο κρίσης. Εμείς πιστεύουμε στην Ελλάδα και στην δυναμική που έχει το λιμάνι του Πειραιά».\nΣτο μεταξύ ο χώρος θα μπορεί να υποδεχτεί και σχολεία, ενώ αναμένεται κατόπιν συνεννόησης με το Εθνικό Μετσόβειο Πολυτεχνείο και το Πανεπιστήμιο Πειραιά να γίνουν σε ειδικά διαμορφωμένο χώρο κάποια μαθήματα σχετικά με την διαχείριση αποβλήτων ή τα ναυτιλιακά θέματα αντίστοιχα.\nΗ εταιρεία έχει συνεργαστεί με όλα τα μεγάλα, τεχνολογικά ιδρύματα, αλλά και με πολλές περιβαλλοντικές οργανώσεις.\nΛίγα λόγια για την HEC\nΛειτουργεί από το 1993, όταν ύστερα από δημόσιο διαγωνισμό που διενήργησε ο ΟΛΠ Α.Ε. ανακηρύχθηκε ανάδοχος και ανέλαβε το έργο «παροχή υπηρεσιών Ευκολιών Υποδοχής υγρών αποβλήτων των πλοίων» στο λιμένα του Πειραιά.\nΤο 2000 αναδιοργανώνει ριζικά την δομή της και επενδύοντας σημαντικά τόσο σε τεχνογνωσία όσο και σε υλικοτεχνική υποδομή, επιτυγχάνει όχι μόνον να προλαμβάνει αλλά και να προηγείται -των συνεχώς επί το αυστηρότερων- απαιτήσεων της Διεθνούς Περιβαλλοντικής Νομοθεσίας. Επιπλέον, η εταιρεία είναι εντεταγμένη στο Σύστημα Οικολογικής Διαχείρισης Ελέγχου και είναι καταχωρημένη στο Ελληνικό Μητρώο EMAS.\nΤόσο τα πλοία όσο και η εταιρεία, υπόκεινται στον Κώδικα Ασφαλούς Διαχείρισης (ISM) και φέρουν την ανάλογη πιστοποίηση από την Lloyd’s Register Quality Assurance.


Ευρωβαρόμετρο: Μόνο ένας στους 10 Έλληνες εμπιστεύεται τα ΜΜΕ - Typos-i.gr\nΔημοσιευση: 17-11-2016, 19:09\nΣε όλο και χαμηλότερα επίπεδα ολισθαίνει η αξιοπιστία των Μέσων Μαζικής Ενημέρωσης. Τα στοιχεία της έρευνας για το 2016 που δημοσιεύει σήμερα το Ευρωβαρόμετρο αποτυπώνει την ανησυχία των Ευρωπαίων για την ανεξαρτησία των ΜΜΕ.\nΕιδικότερα για την Ελλάδα τα στοιχεία καταγράφουν την πλήρη απαξίωση τους, αφού μόνο ένας στους 10 Έλληνες τα εμπιστεύεται. Αντίστοιχα για τους Ευρωπαίους λιγότεροι από τους μισούς.\nΚαι για να περάσουμε στα ακριβή ποσοστά: το 87% των Ελλήνων και το 57% των ερωτηθέντων στα κράτη-μέλη της ΕΕ «δεν πιστεύουν ότι τα εθνικά τους ΜΜΕ είναι ελεύθερα από πολιτικές ή εμπορικές πιέσεις». Όσον αφορά τα εθνικά δημόσια ΜΜΕ, το 90% των Ελλήνων θεωρεί ότι δεν είναι απαλλαγμένα από πολιτικές πιέσεις, έναντι 60% των Ευρωπαίων.\nΕπιπλέον, στην Ελλάδα το 52% θεωρεί ότι τα ΜΜΕ δεν παρέχουν ποικιλία αντιλήψεων και απόψεων, έναντι 31% στην ΕΕ. Στην ερώτηση «πιστεύετε ότι τα εθνικά ΜΜΕ παρέχουν αξιόπιστες πληροφορίες», θετικά απάντησε το 26% των Ελλήνων ερωτηθέντων, έναντι 53% στην ΕΕ.\nΕυρωβαρόμετρο: Αν και λιγότεροι, παραμένουμε ευρωσκεπτικιστέςMόνο το 16% των ερωτηθέντων στη Ελλάδα πιστεύει ότι η γνώμη του μετρά στην ΕΕ.\n«Εμβολιαστείτε» κατά των fake newsΚυκλοφορεί και στα ελληνικά\nΕυρωβαρόμετρο: Οι Έλληνες δηλώνουν αβέβαιοι και φτωχότεροιΜε αφορμή την πανδημική κρίση\nαρτα εμβόλιο Ιωαννινα καιρος Θέατρο σύριζα συριζα ΓΙάννενα πανδημία θεατρο καιρός Ποδόσφαιρο Αρτα Κρουσμα γιαννένα Εκλογές κρούσμα ροκενρολ Δημος ηπειροσ Ήπειρος κορονοιος Ηπειρος δήμοσ Γιάννενα Πανδημία Ειδήσεις Άρτα σχολείο εμβολίο Καιρός Κρούσμα νέα Τηλεόραση ειδήσεις εκλογές πανεπιστήμιο ποδοσφαίρο ποδόσφαιρο αστυνομια δημος Σχολείο ιωαννινα Δήμος πρόγραμμα Ηπειροσ καιροσ κρουσμα Νεα Αστυνομία θεάτρο ειδησεισ πασ ειδησεις ήπειροσ άρτα τηλεόραση ποδοσφαιρο μπάσκετ Ιωάννινα Ήπειροσ Πρόγραμμα ήπειρος Συριζα Ιωαννίνα νδ ΠΑσ covid ιωάννινα ιώαννινα ΣΥΡΙΖΑ γιάννενα Γιαννενα κορονοϊός ΠΑΣ νεά ιωαννίνα Νέα θέατρο αστυνομία Ιώαννινα περιφερεια γιαννενα Μουσική δήμος ειδήσεισ Πανεπιστήμιο νεα ΝΔ καιρόσ μουσική ηπειρος προγράμμα πανεπιστημιο Περιφέρεια πας Εμβολιο περιφέρεια πανδημια


Ο Γρεβενιώτης Απόστολος Τσένης είναι ο πρώτος Διοικητής της Δομής Γρεβενών (Βιογραφικό) – STAR FM 933\nΜάιος 22, 2020 ΑΠΟΣΤΟΛΟΣ ΤΣΕΝΗΣ, ΜΕΤΑΝΑΣΤΕΣ\nΠρώην πιλότος μαχητικών αεροσκαφών, με διεθνή πολυεθνική εμπειρία στη διαχείριση προσφύγων στα Βαλκάνια και την Αφρική, στο πλαίσιο δράσεων της Ευρωπαϊκής Ένωσης και του NATO\nΜε το ΦΕΚ ΄Β/24-03-2020 έχουμε τη σύσταση Δομών Προσωρινής Υποδοχής Πολιτών Τρίτων Χωρών ή ανιθαγενών, οι οποίοι έχουν αιτηθεί διεθνή προστασία.\nΈτσι δημιουργείται η Ανοιχτή Δομή “Γρεβενών”, Δομή Προσωρινής Υποδοχής και Προσωρινής Φιλοξενίας Πολιτών Τρίτων Χωρών ή ανιθαγενών.\nΣτη συνέχεια ακολούθησε η Ανοιχτή δημόσια πρόσκληση εκδήλωσης ενδιαφέροντος για την πρόσληψη τριάντα δύο (32) ατόμων, κατηγορίας Πανεπιστημιακής Εκπαίδευσης ή Τεχνολογικής Εκπαίδευσης (ΤΕ), για την πλήρωση της θέσης του Διοικητή, επί θητεία, διάρκειας ενός (1) έτους, στις ανοιχτές Δομές Προσωρινής Υποδοχής και Προσωρινής Φιλοξενίας της Γενικής Γραμματείας Υποδοχής Αιτούντων Άσυλο του Υπουργείου Μετανάστευσης & Ασύλου (Αρ. Πρωτ.:οικ. 1076/06-04-2020).\nΓια πρώτη φορά τοποθετείται Διοικητής στη Δομή Προσωρινής Υποδοχής και Προσωρινής Φιλοξενίας Γρεβενών, ο Γρεβενιώτης Απόστολος Τσένης.\nΑκολουθεί ένα σύντομο βιογραφικό\n• Διαμένει στην πόλη των Γρεβενών και κατάγεται από το χωριό Αβδέλλα, της Περιφερειακής Ενότητας Γρεβενών.\n• Είναι παντρεμένος με την κ. Σοφία Πλιάτσικα, καταγόμενη από τη Σμίξη Γρεβενών και έχουν τέσσερα (4) παιδιά.\n• Φοίτησε στην Σχολή Ικάρων, από την οποία αποφοίτησε το 1991.\n• Στην διάρκεια της στρατιωτικής του θητείας, στην Πολεμική Αεροπορία, υπηρέτησε ως Ιπτάμενος Αξιωματικός σε Μοίρες Μαχητικών Αεροσκαφών.\n• Διετέλεσε εκπαιδευτής πτήσεων σε Μαχητικά Αεροσκάφη.\n• Φοίτησε στην Σχολή Πολέμου καθώς και στο Σχολείο Επιχειρήσεων Αέρος – Εδάφους, της Πολεμικής Αεροπορίας.\n• Κατέχει επαγγελματικό πτυχίο Χειριστού Αεροσκαφών.\n• Άσκησε τα καθήκοντα του Έλληνα Συνδέσμου, στην Νατοϊκή Επιχείρηση KFOR, που σκοπό είχε την διατήρηση της ειρήνης, στην περιοχή του Κοσσόβου, από το 2002 έως το 2003. Μια επιχείρηση που προσπάθησε να επαναπατρίσει κοντά στο 1.000.000 πρόσφυγες, μετά τον πόλεμο.\n• Συμμετείχε, ως επιτελής της Ευρωπαϊκής Ένωσης (Ε.Ε.), στο Επιχειρησιακό Στρατηγείο της, με έδρα το Βερολίνο, σε επιχείρηση που σκοπό είχε την διεξαγωγή των πρώτων γενικών δημοκρατικών εκλογών στη Δημοκρατία του CONGO, το 2006.\n• Διετέλεσε Διευθυντής Αεροπορικών Επιχειρήσεων, του Επιχειρησιακού Στρατηγείου της Ε.Ε., με έδρα το Παρίσι, συμμετέχοντας σε επιχείρηση που σκοπό είχε την διατήρηση της ειρήνης, στις χώρες του CHAD και της Κεντροαφρικανικής Δημοκρατίας (CAR),από το 2007 έως το 2009. Η επιχείρηση είχε σκοπό να προστατεύσει και να βοηθήσει τους εκεί πρόσφυγες, για μια καλύτερη ζωή.\n• Υπηρέτησε ως Διευθυντής Πληροφοριών στο Νατοϊκό Πολυεθνικό Αεροπορικό Κέντρο Επιχειρήσεων (CAOC 7), στην Λάρισα.\n• Τερμάτισε ευδόκιμα την στρατιωτική του σταδιοδρομία, στην Πολεμική Αεροπορία, με τον βαθμό του Αντισμηνάρχου.\n• Υπήρξε υποψήφιος βουλευτής Γρεβενών, με το κόμμα της Νέας Δημοκρατίας, στις Εθνικές εκλογές του έτους 2012 (Μάιος και Ιούνιος).\n• Διετέλεσε Δημοτικός Σύμβουλος του Δήμου Γρεβενών, για δύο συνεχόμενες αυτοδιοικητικές περιόδους (2011 – 2019).\n• Διετέλεσε Πρόεδρος Δημοτικού Συμβουλίου, στο Δήμο Γρεβενών.\n• Διετέλεσε Πρόεδρος του «Κέντρου Κοινωνικής Αλληλεγγύης και Αθλητισμού Δήμου Γρεβενών» (ΝΠΔΔ).\n• Είναι Αντιπρόεδρος του Φορέας Διαχείρισης Εθνικών Δρυμών Βίκου – Αώου και Πίνδου (ΝΠΙΔ Κοινωφελούς Χαρακτήρα).\n• Είναι Γενικός Γραμματέας του Συλλόγου Πολυτέκνων, Νομού Γρεβενών.


Το Βατικανό ή αλλιώς το Πατριαρχείο της Ρώμης, είναι ανεξάρτητη πόλη-κράτος, στη δυτική πλευρά της πόλης της Ρώμης στην Ιταλία και αποτελεί συνέχεια του εκκλησιαστικού (ή και παπικού) κράτους του Μεσαίωνα. Ιδρύθηκε στις 11 Φεβρουαρίου του 1929 με τη Συνθήκη του Λατερανού κατά τη διάρκεια του Φασιστικού καθεστώτος του Μουσολίνι. Χαρακτηρίζεται ως το μικρότερο ανεξάρτητο κράτος, ως προς την έκτασή του (0,44 τετρ. χλμ.) και τον πληθυσμό του (σύμφωνα με εκτιμήσεις του 2009) αριθμεί 826 ανθρώπους. Στο Βατικανό εδρεύει η Αγία Έδρα, που αποτελεί το πνευματικό και διοικητικό κέντρο της Ρωμαιοκαθολικής Εκκλησίας. Η εκλογή του Πάπα γίνεται από κονκλάβιο καρδιναλίων, οι οποίοι είναι ηλικίας κάτω των 80 ετών.\nΑ΄ Περίοδος: μέχρι το 590Επεξεργασία\nΒ΄ Περίοδος: 590-860Επεξεργασία\nΟ Πάπας Γρηγόριος Α΄ επιλεγόμενος Μέγας (590 – 604) υπήρξε ο κύριος οργανωτής της ρωμαϊκής εκκλησίας και διαπραγματευόταν με τους Λομβαρδούς ως απόλυτος κύριος. Αργότερα το εναντίον των εικόνων "έδικτον2 του Αυτοκρ. Λέοντος του Ισαύρου (726) έφερε ως αφορμή τον Πάπα Γρηγόριο Β΄ να επαναστατεί και να αποσπά τις τελευταίες Βυζαντινές Κτήσεις, ιταλικές επαρχίες, μεταξύ των οποίων και τη Ρώμη, λαμβάνοντας τον τίτλο του πατρός της ρωμαϊκής δημοκρατίας εκλεγόμενος απευθείας υπό του κλήρου και των πολιτών.\nΒρίσκοντας την ευκαιρία οι Λομβαρδοί αρχίζουν συνεχείς επιδρομές. Έτσι οι Πάπες ζητούν τη βοήθεια των Φράγκων. Ο Πιπίνος ο Βραχύς, στεφθείς Βασιλεύς των Φράγκων υπό του Πάπα Στεφάνου Β΄ και ονομασθείς παρ΄αυτού «πατρίκιος της Ρώμης» διελθών δις τις Άλπεις 754 κ΄756 κατέπνιξε τις απόπειρες των Λομβαρδών κατακτήσας το εξαρχάτο της Ραβέννης παραχώρησε εις τον Πάπα κάποιες πόλεις επί των οποίων όμως διατήρησε την πολιτική Ηγεμονία (756). Αργότερα σε νέα απόπειρα των Λομβαρδών ο Πάπας Αδριανός ο Α΄ αναγκάσθηκε να επικαλεσθεί τον Κάρολον τον Μέγα όστις και κατέλυσε το κράτος των Λομβαρδών, ένωσε εις τον τίτλο του Βασιλέως των Φράγκων και τον του Βασιλέως των Λομβαρδών και ανανέωσε την από του πατρός του γενομένη προς τον Πάπα εδαφική δωρεά (774).\nΤο 781 ο Κάρολος ο Μέγας αφού κατέκτησε την κεντρ. Ιταλία μέχρι τον ποταμό Γκαριλιάνο ίδρυσε το Βασίλειο της Ιταλίας συμπεριλαμβάνοντας τη Ρώμη μετά των παπικών κτήσεων, παραχωρήσας αυτό στον υιό του, Πιπίνο. Τότε ο Πάπας Λέων ο Γ΄ σε ένδειξη υποταγής, απέστειλε στον Κάρολο «τας κλείδας του τάφου του Αποστόλου Πέτρου» (795). Αργότερα σε στάση εναντίον του ο Πάπας Λέων Γ΄ ξανακαλεί τον Κάρολο, ο οποίος και τον αποκατέστησε στην έδρα του. Ο Πάπας Λέων ευγνωμονών στις 25 Δεκεμβρίου 800 έχρισε τον Κάρολο τον Μέγα, Αυτοκράτορα του Ρωμαϊκού κράτους και ο οποίος στη συνέχεια αύξησε κατά πολύ την εξουσία του Πάπα όχι όμως και τη διακυβέρνηση των υπό τον Πάπα χωρών. Αυτή η "κοσμική" εξουσία του Πάπα, μη σαφώς καθορισθείσα – επί τούτου για να αυξάνεται – δεν διατηρήθηκε στην επακολουθείσα αναρχία εκ της διάλυσης της καρολιγγείου αυτοκρατορίας.\nΓ΄ Περίοδος: 860-1254Επεξεργασία\nΔ΄ Περίοδος: 1254-1789Επεξεργασία\nΜετά από την κατάλυση της Γερμανικής κυριαρχίας στην Ιταλία (1254) οι Πάπες προσέγγισαν τους Φράγκους Βασιλείς της Γαλλίας. Με το επερχόμενο σχίσμα της Δύσης και της εγκατάστασης των Παπών στην Αβινιόν της Γαλλίας το Ποντιφικό κράτος είχε εξαφανισθεί.\nΕπί Πάπα Ιουλίου Β΄ προσαρτήθηκε η Περουγία και η Βολωνία. Επί Πάπα Λέοντος Γ΄ το Ποντιφικό κράτος κατέλαβε το Δουκάτο του Ουρμπίνο, το Πέζαρο και τη Σινιγκάλια. Με την πώληση όμως των περίφημων «συχωροχαρτιών» ξέσπασε το κίνημα των «μεταρρυθμίσεων» το οποίο και κατέληξε στην απόσπαση μεγάλου μέρους της Ευρώπης από την Καθολική Εκκλησία και την επιρροή του Πάπα. Τότε το Ποντιφικό κράτος αρχίζει σφοδρούς αγώνες κατά των διαμαρτυρομένων κρατών.\nΕ' Περίοδος: 1789-1849Επεξεργασία\nΣΤ΄ Περίοδος: 1849-1870Επεξεργασία\nΖ΄ Περίοδος: 1870-1929Επεξεργασία\nΗ΄ Περίοδος: 1929-ΣήμεραΕπεξεργασία\nΕπί Πάπα όμως Πίου ΙΑ΄ και της ιταλικής κυβερνήσεως του Μουσολίνι συνήφθη στο Λατερανό στις 11 Φεβρουαρίου 1929 συνθήκη με την οποία ιδρύθηκε νέο μικροσκοπικό ανεξάρτητο κράτος με το όνομα «Κράτος της πόλεως του Βατικανού» (Stato della Città del Vaticano) και κατέβαλε 750.000.000 ιταλ. λίρες σε μετρητά και ένα δις. ιταλ. λίρες σε δάνειο ως αποζημίωση για την κατάληψη των εδαφών του Ποντιφικού κράτους (ποσό λιγότερο από αυτό που ανάθεσε για τον Πάπα ο ιταλικός νόμος του έτους 1871, αλλά που δεν τον δέχτηκε εκείνος). Παράλληλα ο Πάπας ανεγνώρισε το Βασίλειο της Ιταλίας, με τη Ρώμη πρωτεύουσα αυτού, παραιτούμενος του λοιπού επί παντός δικαιώματος και διεκδίκησης των άλλοτε ποντιφικών εδαφών. Το ανασυσταθέν αυτό νέο κράτος της πόλης του Βατικανού έκτασης 0,44 τ.χλμ. είχε 512 κατ. (1929 έτος ίδρυσης) εξ ων 389 Ιταλοί και 113 Ελβετοί.\nΗ επίσημη αναγνώρισηΕπεξεργασία\nΠόλη Βατικανού - επίσημα αναφερόμενη ως κράτος της πόλης του Βατικανού - (Λατινικά: Status Civitatis Vaticanæ) είναι στη σύγχρονη εποχή η έδρα των Παπών. Αποτελεί το μικρότερο ανεξάρτητο κράτος στον κόσμο από άποψη εδάφους και πληθυσμού. Τα σύνορά του είναι συμπεριεκτικά με την Αγία Έδρα, την εκκλησιαστική αρχή της Ρωμαιοκαθολικής Εκκλησίας. Αρχηγός του κράτους είναι ο Πάπας και επικεφαλής της κυβέρνησης ο Γραμματέας του κράτους, υπάρχει επίσης και ο Κυβερνήτης της πόλης του Βατικανού. Η διακυβέρνηση της Αγίας Έδρας είναι διαφορετική, αποτελούμενη από τη Ρωμαϊκή κουρία και από τα μέλη του Κολεγίου των καρδιναλίων. Οι επικεφαλής της κυβέρνησης είναι ταυτόχρονα μέλη της ρωμαϊκής κουρίας. Η πόλη πήρε το όνομά της από τον Mons Vaticanus, γνωστό επίσης ως Λόφο του Βατικανού. Η τελευταία εκλογή Πάπα έλαβε χώρα στις 13 Μαρτίου 2013.\nΠαπικό κονκλάβιο 2013Επεξεργασία\nΗ πόλη του Βατικανού, ένα από τα ευρωπαϊκά κρατίδια, είναι τοποθετημένη στο Λόφο του Βατικανού στο βορειοδυτικό μέρος της Ρώμης, δυτικά του ποταμού Τίβερη. Τα σύνορά της (3,2 χλμ. συνολικά, όλα με την Ιταλία) ακολουθούν περιμετρικά τα τείχη της πόλης, κατασκευασμένα για να προστατεύουν τον πάπα από εξωτερική επίθεση. Η κατάσταση είναι πιο σύνθετη στη διάσημη πλατεία του Αγίου Πέτρου μπροστά από την ομώνυμη Βασιλική, όπου το ακριβές σύνορο είναι η μέση της στρογγυλής περιοχής που περιβάλλεται από τις στήλες του Μπερνίνι. Είναι το μικρότερο κυρίαρχο κράτος στον κόσμο με επιφάνεια 0,44 τ.χλμ. (440 στρέμματα).\nΗ Πόλη - ΑξιοθέαταΕπεξεργασία\nΕκτός από τη "Πίατσα Σαν Πιέτρο" που αποτελεί και είσοδο στην πόλη, από τις υπόλοιπες πέντε πύλες των τειχών μόνο δύο είναι ανοικτές στο κοινό η Arco delle Campane (Αψίδα των Καμπάνων) στην πρόσοψη της Βασιλικής του Αγίου Πέτρου και η είσοδος των βορείων τειχών προς τα μουσεία του Βατικανού.\nΠανοραμική άποψη των κήπων από τη βασιλική του Αγίου Πέτρου\nΠανοραμική σύνθεση 360 μοιρών προς όλες τις κατευθύνσεις από τη βασιλική του Αγίου Πέτρου\nΠίσω ακριβώς από τη Βασιλική του Αγ. Πέτρου και βόρεια των παραπάνω κτισμάτων βρίσκεται ο ναός του Αγ. Στεφάνου (των Αβησσυνών) και πίσω του το Κυβερνητικό Μέγαρο, όπισθεν του οποίου βρίσκεται το Αιθιοπικό Κολέγιο, καταλήγοντας στο δυτικό τείχος του Λέοντος Δ΄ και το ελικοδρόμιο. Βόρεια των δύο προηγουμένων κτισμάτων ο μεγάλος τριγωνικός κήπος του Βατικανού (έκτασης 1/6 της χώρας) καταλήγοντας στα βόρεια τείχη.\nΔεξιά και σε κάθετη διάταξη προς τον άξονα της πλατείας και της Βασιλικής του Αγ. Πέτρου δεσπόζει το πελώριο Ανάκτορο του Βατικανού που το βόρειο άκρο του καταλήγει στην Έπαυλη Μπελβεντέρε με εντυπωσιακή πανοραμική θέα, και στην είσοδο των βορείων τειχών. Προ του ανακτόρου αυτού και πάντα εντός των τειχών βρίσκονται διάφορα κτίσματα, τα οποία στεγάζουν τις υπηρεσίες της χώρας όπως το ταχυδρομείο, το τηλεφωνείο, το τυπογραφείο, το φαρμακείο. Υπάρχει, επίσης, ο ναός της Αγ. Άννας των Ιπποκόμων (επειδή εκεί εκτός τειχών στάβλιζαν τα άλογα των ευγενών επισκεπτών). Πίσω ακριβώς αυτού του ανακτόρου και από νότια προς βόρεια είναι η πλατεία Νομισματοκοπείου η Ακαδημία Επιστημών η Έπαυλη του Πίου Δ΄ και η Πινακοθήκη του Πίου ΙΑ΄. Πίσω δε όλων αυτών ο κήπος του Βατικανού. Τέλος μεταξύ του πελώριου ανακτόρου και της Βασιλικής του Αγ. Πέτρου είναι το παρεκκλήσι της Καπέλα Σιξτίνα.\nΗ Πιετά του Μιχαήλ Άγγελου στη Βασιλική του Βατικανού.\nΆποψη αίθουσας στη βιβλιοθήκης του Βατικανού\n↑ «CIA World Fact Book». Αρχειοθετήθηκε από το πρωτότυπο στις 7 Ιανουαρίου 2019. Ανακτήθηκε στις 6 Σεπτεμβρίου 2009.\nΑνακτήθηκε από "https://el.wikipedia.org/w/index.php?title=Βατικανό&oldid=9476137"\nΤελευταία επεξεργασία στις 13 Μαΐου 2022, στις 11:41\nΤελευταία τροποποίηση 11:41, 13 Μαΐου 2022.


14:39 15 Οκτωβρίου 2020\nΗ μητρική εταιρεία της Google, Alphabet, έκανε τα αποκαλυπτήρια νέων ρομπότ που θα περιπολούν τις καλλιέργειες και θα επιτηρούν τις σοδειές.\nΤα ρομπότ θα κινούνται τοποθετημένα πάνω σε δύο ψηλές στήλες, ώστε να μην έρχονται σε άμεση επαφή με τα φυτά, κινδυνεύοντας να τα καταστρέψουν.\nΟ βασικός στόχος της καινοτόμου αυτής εφεύρεσης είναι η συλλογή δεδομένων σχετικά με την ανάπτυξη των φυτών.\nΟ επικεφαλής του πρότζεκτ, Elliott Grant, δήλωσε σχετικά: «Ελπίζουμε ότι η βελτίωση των εργαλείων θα δώσει στη γεωργική βιομηχανία την δυνατότητα να «μεταμορφώσει» την καλλιέργεια των τροφών μας προς το καλύτερο».\n«Τα εργαλεία που είναι μέχρι στιγμής διαθέσιμα δεν παρέχουν στους γεωργούς όλες τις πληροφορίες που χρειάζονται», συνέχισε. «Τι θα γινόταν αν μπορούσαμε να επιτηρούμε το κάθε φυτό ξεχωριστά και να του παρέχουμε την διατροφή που χρειάζεται; Τι θα γινόταν αν μπορούσαμε να αποκρυπτογραφήσουμε τους γενετικούς και περιβαλλοντικούς παράγοντες που επηρεάζουν την απόδοση της κάθε σοδειάς;»\nΚάποια μηχανήματα έχουν ήδη τεθεί σε πειραματική λειτουργία σε καλλιέργειας φράουλας στην Καλιφόρνια και σόγιας στο Ιλινόι, συλλέγοντας πληροφορίες για κάθε καρπό φράουλας και σόγιας ξεχωριστά.\nΟ έλεγχος για έντομα, η διασφάλιση τoυ ότι οι συγκομιδές πραγματοποιούνται την κατάλληλη στιγμή και η απομάκρυνση των ζιζάνιων αποτελούν επίσης μελλοντικές πιθανές ικανότητες των ρομπότ.\nΕπιπλέον, η εταιρεία συνεργάζεται και με φάρμες στον Καναδά, την Αργεντινή και την Νότια Αφρική πάνω στο συγκεκριμένο πρότζεκτ.\nΟ Ian Drew, γεωργός και επικεφαλής μιας τεχνολογικής εταιρείας, σχολίασε την εφεύρεση λέγοντας: «Το να βάλουμε ρομπότ στις καλλιέργειες είναι πολύ λογικό. Οι αγρότες τον περισσότερο καιρό παίζουν με τα όρια, καθώς μια αύξηση της αποδοτικότητας της κάθε καλλιέργειας κατά 1%, 3% ή 5% παίζει μεγάλο ρόλο γι’ αυτούς. Οπότε οτιδήποτε μπορεί να συνεισφέρει σε μια τέτοια αύξηση αποτελεί πλεονέκτημα».\nΔεν παρέλειψε να εκφράσει ωστόσο και μερικές επιφυλάξεις σχετικά με το πώς μπορεί να χρησιμοποιηθούν οι πληροφορίες που θα συλλέγουν τα ρομπότ, π.χ. από την κυβέρνηση.\n«Είναι πολύ σημαντικό τα δεδομένα αυτά να προστατεύονται. Το τελευταίο πράγμα που θέλει κανείς είναι κάποιος να σφετερίζεται τη φάρμα του».\n«Είναι θέμα εθνικού συμφέροντος και η κυβέρνηση μπορεί να θελήσει να έχει τον έλεγχο πάνω στο ποιος έχει πρόσβαση στις πληροφορίες αυτές και στο πώς τις αξιοποιεί», συνέχισε.\nΜέχρι στιγμής, η εταιρεία δεν έχει συγκεκριμένο πλάνο για το πότε τα ρομπότ της θα τεθούν σε ευρεία κυκλοφορία.\nΝέα ΚΑΠ: Ο ρόλος των νέων τεχνολογιών στην αγροτική ανάπτυξη- Οι ευκαιρίες και οι προκλήσεις\nΜιχάλης Μάρδας 2 Οκτωβρίου 2020


Ιστορία - Visit Kavala\nΑρχική / Ανακάλυψε / Ιστορία\n2 Προϊστορικοί χρόνοι\n4 Αρχαιοελληνικοί χρόνοι\n5 Αρχαιοελληνικοί χρόνοι\n6 Ρωμαϊκοί χρόνοι\n8 Ρωμαϊκοί χρόνοι\n7 Ρωμαϊκοί χρόνοι\n9 Βυζαντινοί χρόνοι\n10 Οθωμανικοί χρόνοι\n11 Νεότεροι χρόνοι\nΜέκκα του καπνού\n12 Νεότεροι χρόνοι\nΚΑΒΑΛΑ, ΣΤΑΥΡΟΔΡΟΜΙ ΠΟΛΙΤΙΣΜΩΝ\nΝεάπολις, Χριστούπολις, Καβάλα\nΝυχτερινή άποψη της πόλης από το Φρούριο: φωτογραφία Ηρακλής Μήλας\nΣτα χρόνια της Οθωμανικής Αυτοκρατορίας η πόλη ισοπεδώθηκε και αναγεννήθηκε από τις στάχτες της και από τον 18ο αιώνα μ.Χ. ξανάγινε σημαντικό εμπορικό λιμάνι, αποκτώντας τη σημερινή, σύγχρονη όψη της.\nΠΡΟΪΣΤΟΡΙΚΟΙ ΧΡΟΝΟΙ – ΝΤΙΚΙΛΙ ΤΑΣ\nΝτικιλί Τας τομέας 6, σύνολο αγγείων: φωτογραφία Αρχείο Γαλλικής Αρχαιολογικής Σχολής\nΠερίπου 2 χλμ. από τα ερείπια της αρχαίας πόλης των Φιλίππων και εντός των ορίων της σημερινής περιοχής των Κρηνίδων (Δήμος Καβάλας), βρίσκεται το «Ντικιλί Τας» ή αλλιώς «Ορθόπετρα», μια θέση προϊστορικής κυρίως κατοίκησης, που χρονολογείται στη Νεολιθική εποχή (6400-4000 π.Χ.) και την εποχή του Χαλκού (3000-1100 π.Χ.). Το Ντικιλί Τας κρύβει πολλά μυστικά τα οποία δεν έχουν αποκαλυφθεί ακόμα.\nΤα αρχαιότερα ίχνη ανθρώπινης παρουσίας στην περιοχή της σύγχρονης πόλης ανάγονται στη Νεότερη Νεολιθική Εποχή (5400-3200 π.Χ.). Συγκεκριμένα, στην κορυφή χαμηλού λόφου, στη θέση «Περιγιάλι», που βρίσκεται ανατολικά της πόλης της Καβάλας, αρχαιολογικές έρευνες και ανασκαφή έχουν εντοπίσει ένα μικρό οικισμό της Πρώιμης Εποχής του Χαλκού (3200-1600 π.Χ.).\nΜΥΘΟΛΟΓΙΑ – ΟΡΟΣ ΠΑΓΓΑΙΟ\nΌρος Παγγαίο: φωτογραφία Ηρακλής Μήλας\nΤο Παγγαίο συνδέεται με έναν «θησαυρό» μύθων που αφορούν δύο σημαντικές όψεις του αρχαίου κόσμου, τη διονυσιακή θρησκεία και τον Ορφισμό. Ο Ορφέας διαμόρφωσε και συστηματοποίησε τις διονυσιακές τελετουργίες, έτσι ώστε έγιναν ευρύτερα γνωστές σαν Ορφικά Μυστήρια. Ο Ορφέας είναι μια περίεργη μυθική μορφή, χωρίς σαφή γνωρίσματα ήρωα, θεού ή ημίθεου. Ήταν εισηγητής συγκεκριμένων μυστικών τελετών, θρησκευτικός ποιητής, προφήτης και ιερέας. Ήταν, επίσης, φημισμένος για την επίδοση του στη μουσική, στο άσμα και στην κιθαρωδία.\nΣτους ύστερους χρόνους, το Παγγαίο γίνεται πόλος έλξης για πλήθος λαών και φυλών στη γύρω από το Παγγαίο περιοχή. Για αιώνες τα πλούσια μεταλλεία του παρείχαν σε μεγάλη αφθονία τον χρυσό και τον άργυρο.\nΑΡΧΑΙΟΕΛΛΗΝΙΚΟΙ ΧΡΟΝΟΙ – ΝΕΑΠΟΛΙΣ\nΧάρτης με τις αποικίες της “Περαίας Θασίων”: πηγή Στοιχεία Ιστορίας του Νομού Καβάλας, Καβάλα 2010\nΣτις αρχές του 7ου π.Χ. αιώνα Πάριοι άποικοι ιδρύουν στο νησί της Θάσου την ομώνυμη πόλη. Στα μέσα του 7ου π.Χ. αιώνα, Θάσιοι μαζί με νέους μετανάστες από την Πάρο στράφηκαν στην κατάκτηση της απέναντι από το νησί ακτής, περιοχής προνομιακής εξαιτίας της ευφορίας της γεωργικής γης και του πλούτου των βουνών σε ναυπηγήσιμη ξυλεία και πολύτιμα μέταλλα. Ως τα τέλη του 6ου π.Χ. αιώνα έχει ολοκληρωθεί η εγκατάσταση των Θασίων στα παράλια από τον ποταμό Στρυμόνα στα δυτικά ως τον ποταμό Νέστο στα Ανατολικά.\nΗ ίδρυση της Νεάπολης δεν θα πρέπει να βρίσκεται χρονικά μακριά από τους πρώτους αγώνες των Θασίων γύρω στα μέσα του 7ου π.Χ. αιώνα, παρά το γεγονός ότι οι αρχαίες πηγές δεν μας δίνουν πληροφορίες για τον χρόνο ίδρυσης της πόλης ούτε και για το όνομα της μητρόπολή της. Παρόλα αυτά σήμερα έχει επικρατήσει η άποψη που θεωρεί τη Νεάπολη αποικία της Θάσου με σημαντικότερο επιχείρημα ότι δεν είναι δυνατόν να είχε διαφύγει της προσοχής των Θασίων η τόσο σημαντική από στρατηγικής και οικονομικής σημασίας θέση της νέας πόλης. Την άποψη αυτή ενισχύουν τα αρχαιολογικά ευρήματα και οι μαρτυρίες των επιγραφών.\nΗ θέση της Νεάπολης την ανέδειξε γρήγορα σε αξιόλογο εμπορικό λιμάνι, ενώ ο πλούτος που συσσωρεύτηκε σε αυτήν οδήγησε στην αυτονομία της από την μητρόπολή της Θάσο, στα τέλη του 6ου αιώνα. Γι αυτό και κατά τη διάρκεια των συγκρούσεων των Θασίων με τους Αθηναίους και μετά την υποταγή των Θασίων και απώλεια των αποικιών τους, η Νεάπολη, ανεξαρτητοποιημένη από τη Θάσο, βρίσκεται πάντοτε στο πλευρό των Αθηναίων και γνωρίζει περίοδο ακμής. Όμοια και στον Πελοποννησιακό πόλεμο, όταν η περιοχή του ΒΑ Αιγαίου γίνεται θέατρο των σφοδρών συγκρούσεων μεταξύ Αθήνας και Σπάρτης, η Νεάπολη εξακολουθεί να μένει πιστή στους Αθηναίους. Το 377 π.Χ. γίνεται μέλος της Β’ Αθηναϊκής συμμαχίας.\nΑΡΧΑΙΟΕΛΛΗΝΙΚΟΙ ΧΡΟΝΟΙ – ΦΙΛΙΠΠΟΣ\nΓύψινο αντίγραφο τιμητικού ψηφίσματος των Αθηναίων για τους Νεαπολίτες επί Ελπίνου άρχοντος. Εικονίζεται παράσταση Αθηνάς και Παρθένου: φωτογραφία αρχείο Αρχαιολογικού Μουσείου Καβάλας\nΓύρω στα μέσα του 4ου π.Χ. αιώνα η Νεάπολη, καθώς η ανεξαρτησία της απειλείται σοβαρά από τοπικούς Θράκες ηγεμόνες αλλά κυρίως από τον βασιλιά της Μακεδονίας Φίλιππο Β’, πατέρα του Μ. Αλεξάνδρου, προσβλέπει στη βοήθεια της ισχυρής συμμάχου της, Αθήνας, για να αντιμετωπίσει τον κίνδυνο.\nΤο 355 π.Χ. η Νεάπολη στέλνει στην Αθήνα δύο πρέσβεις. Το γεγονός μας διέσωσε επιγραφή ενός αθηναϊκού ψηφίσματος σε στήλη. Το επάνω μέρος της στήλης είναι διακοσμημένο με ένα πολύτιμο ανάγλυφο με τη μορφή της θεάς Παρθένου, της πολιούχου θεάς της Νεάπολης, που κάνει χειραψία με τη θεά Αθηνά. Το ψήφισμα αυτό εκτίθεται σήμερα στο Εθνικό Αρχαιολογικό Μουσείο, ενώ αντίγραφό του υπάρχει και στο Αρχαιολογικό Μουσείο Καβάλας.\nΟι 20 αθηναϊκές τριήρεις που ήρθαν σε βοήθεια της Νεάπολης και ο αγώνας των πολιτών της δε στάθηκαν ικανά να ανακόψουν τον Μακεδόνα βασιλιά. Μετά την υποταγή της και την ίδρυση των Φιλίππων, η Νεάπολη υποβαθμίζεται σε επίνειο της ισχυρής μακεδονικής πόλης των Φιλίππων.\nΡΩΜΑΪΚΟΙ ΧΡΟΝΟΙ – ΑΡΧΑΙΑ ΕΓΝΑΤΙΑ\nΤμήμα αρχαίας Εγνατίας οδού: φωτογραφία ΕΟΣ Καβάλας\nΗ Εγνατία Οδός ήταν ένας από τους μεγαλύτερους στρατιωτικούς και εμπορικούς δρόμους του αρχαίου κόσμου. Κατασκευάστηκε μεταξύ 146 π.Χ. και 120 π.Χ. από τον ανθύπατο της Μακεδονίας Γναίο Εγνάτιο, πάνω στα ίχνη του πανάρχαιου δρόμου που διέσχιζε τη Μακεδονία και τη Θράκη από τα ανατολικά προς τα δυτικά.\nΣύμφωνα με τον Θουκυδίδη, ο κυριότερος και πιο πολυσύχναστος από τους αρχαίους δρόμους ήταν η «κάτω οδός» που ερχόταν από το Βυζάντιο και αφού διέσχιζε την Ανατολική Μακεδονία οδηγούσε στη σημερινή Θέρμη της Θεσσαλονίκης. Από τη Θέρμη διακλαδιζόταν σε δύο αρτηρίες, από τις οποίες η μία οδηγούσε στη νότια Ελλάδα και η άλλη διασχίζοντας τη Μακεδονία και την Ιλλυρία και ακολουθώντας την κατεύθυνση της κατοπινής Εγνατίας έφθανε στο Δυρράχιο. Τον δρόμο αυτόν ακολούθησαν τα στρατεύματα του Δαρείου και του Ξέρξη στις εκστρατείες των Περσών κατά της Ελλάδας, στις αρχές του 5ου αιώνα π.Χ. Τον ίδιο δρόμο ακολούθησε και ο Μέγας Αλέξανδρος στην εκστρατεία του από την Ευρώπη προς την Ασία. Η Εγνατία ταυτίστηκε σε μεγάλο βαθμό με το δρόμο αυτό.\nΗ Εγνατία ήταν η πρώτη δημόσια οδός που έγινε από τους Ρωμαίους έξω από την Ιταλία. Ξεκινούσε από την Απολλωνία και το Δυρράχιο στην Ιλλυρία – τη σημερινή Αλβανία – διέσχιζε τη Μακεδονία μέχρι τον ποταμό Νέστο, περνούσε στη Θράκη και συνέχιζε στον Ελλήσποντο και το Βυζάντιο. Για περισσότερα από 2.000 χρόνια υπήρξε ο μοναδικός καλός δρόμος σ’ αυτή την περιοχή και έπαιξε σημαντικό ρόλο στην τύχη της Ρώμης, του Βυζαντίου και της Οθωμανικής Αυτοκρατορίας.\nΡΩΜΑΪΚΟΙ ΧΡΟΝΟΙ – ΑΠΟΣΤΟΛΟΣ ΠΑΥΛΟΣ\nΟ απόστολος Παύλος αποβιβάστηκε στη Νεάπολη και πήγε στους Φιλίππους το 49 μ.Χ., όπου δίδαξε για πρώτη φορά το μήνυμα του χριστιανισμού, ίδρυσε την πρώτη χριστιανική εκκλησία στην Ευρώπη και βάφτισε στις όχθες του ποταμού Ζυγάκτη τη Λυδία, την πρώτη Ευρωπαία χριστιανή. Το βαθμιαίο πέρασμα από την αρχαία Νεάπολη στη βυζαντινή Χριστούπολη γίνεται αργά και σταθερά. Σιγά-σιγά η Νεάπολη θα παραχωρήσει τη θέση της και το όνομα της στη Χριστούπολη.\nΡΩΜΑΪΚΟΙ ΧΡΟΝΟΙ – ΜΑΧΗ ΤΩΝ ΦΙΛΙΠΠΩΝ\nΤμήμα του χώρου της μάχης των Φιλίππων φωτογραφία αρχείο Δημωφέλεια\nΣτους Ρωμαϊκούς χρόνους η Νεάπολη, ως επίνειο των Φιλίππων, εξελίσσεται στο σημαντικότερο λιμάνι της περιοχής, και αναβαθμίζεται ως σταθμός της Εγνατίας οδού, η οποία διέρχεται από την πόλη.\nΤο 42 π.Χ. γίνεται μία από τις σημαντικότερες μάχες της παγκόσμιας ιστορίας, η περίφημη μάχη των Φιλίππων, που σφραγίζει το τέλος της Ρωμαϊκής Δημοκρατίας και την αρχή της Ρωμαϊκής Αυτοκρατορίας. Αντίπαλοι ήταν από τη μια πλευρά ο Οκταβιανός και ο Μάρκος Αντώνιος και από την άλλη ο Βρούτος και ο Κάσσιος, δηλαδή οι δολοφόνοι του Ιούλιου Καίσαρα. Κατά τη μάχη των Φιλίππων ο λιμένας της Νεάπολης χρησίμευσε ως βάση του στόλου της ρωμαϊκής δημοκρατικής παράταξης.\nΒΥΖΑΝΤΙΝΟΙ ΧΡΟΝΟΙ – ΧΡΙΣΤΟΥΠΟΛΗ\nΤο φρούριο Καβάλας φωτογραφία Αχιλλέας Σαββόπουλος\nΟι Βυζαντινοί μετονόμασαν την αρχαία Νεάπολη σε Χριστούπολη. Ο ακριβής χρόνος της αλλαγής της ονομασίας αυτής παραμένει άγνωστος. Οι πρώτες μαρτυρίες του νέου ονόματος υπάρχουν σε πηγές του 8ου και 9ου αιώνα.\nΗ τελευταία περίοδος της βυζαντινής πόλης είναι η πιο ταραχώδης. Οι Λομβάρδοι βαρώνοι που είχαν εγκατασταθεί στην πόλη ήρθαν σε ρήξη με τον αυτοκράτορα της Κωνσταντινούπολης Ερρίκο. Στη μάχη που ακολούθησε κοντά στους Φιλίππους νικήθηκαν. Πολύ σύντομα η πόλη πέρασε στην εξουσία του αυτοκράτορα της Νίκαιας Ιωάννη Βατάτζη. Η Χριστούπολη οχυρώθηκε καλύτερα, γι’ αυτό αποκρούσθηκαν οι Καταλανοί που επιχείρησαν αργότερα να την καταλάβουν. Ο Ανδρόνικος Β’ ο Παλαιολόγος για να εμποδίσει την επιστροφή τους έκτισε ένα μακρό τείχος από το χείλος της θάλασσας ως την κορυφή του βουνού.\nΤο 1387 η Χριστούπολη συνθηκολόγησε κι έγινε φόρου υποτελής στους Οθωμανούς. Τέσσερα χρόνια αργότερα, το 1391, η Χριστούπολη κυριεύεται από τους Οθωμανούς και καταστρέφεται ολοκληρωτικά. Θα περάσουν 140 περίπου χρόνια για να ανασυνοικισθεί και να εμφανιστεί ξανά στο προσκήνιο της ιστορίας ως νέα πόλη, με νέο όνομα, το σημερινό όνομα της Καβάλας.\nΤο 1425 οι Βενετοί επιτέθηκαν και κατέλαβαν το φρούριο της Χριστούπολης, το οποίο είχε κατασκευαστεί από τους Οθωμανούς προ τεσσάρων μηνών. Οι Βενετοί συμπλήρωσαν το φρούριο, το 1425 που το κατέλαβαν, με ένα εξωτερικό καταφύγιο. Οι Οθωμανοί ξανακατέλαβαν το φρούριο μετά από εικοσαήμερη πολιορκία.\nΟΘΩΜΑΝΙΚΟΙ ΧΡΟΝΟΙ – ΜΩΧΑΜΕΤ ΑΛΗ\nΙμαρέτ: φωτογραφία Ηρακλής Μήλας\nΤον 16ο αιώνα, την περίοδο του σουλτάνου Σουλεϊμάν του Μεγαλοπρεπή, η πόλη μετονομάζεται σε Καβάλα και ανασυγκροτείται από τους Οθωμανούς, αφού είχε καταστραφεί από τους ίδιους τον 14ο αιώνα. Είναι η περίοδος που ενισχύονται και χτίζονται σημαντικά έργα υποδομής: τα Τείχη, το Φρούριο και το εντυπωσιακό Υδραγωγείο, καθώς και θρησκευτικά κτίσματα μεγάλης σημασίας, όπως το Χαλίλ Μπέη και το τζαμί Ιμπραήμ Πασά (σημερινός ιερός ναός Αγίου Νικολάου).\nΟ Μωχάμετ Άλη, γεννημένος περί το 1770 στην Καβάλα, διατέλεσε κυβερνήτης της Αιγύπτου από το 1805 έως το 1848. Έθεσε τα θεμέλια του σύγχρονου αιγυπτιακού κράτους μέσω εκτεταμένων μεταρρυθμίσεων στην εκπαίδευση, την υγειονομική περίθαλψη και το στρατό και ίδρυσε τη δυναστεία που διοικούσε την Αίγυπτο μέχρι το 1952 και τη λύση του μοναρχικού καθεστώτος. Το μεγάλο ενδιαφέρον του για τη γενέτειρά του Καβάλα αντικατοπτρίζεται στο εντυπωσιακό Ιμαρέτ, ή ορθότερα külliye, δηλαδή συγκρότημα εκπαιδευτικών και φιλανθρωπικών κτιρίων που έχτισε μεταξύ 1817 και 1821. Στόχος του ήταν να λειτουργήσει σαν καταλύτης για την ανάπτυξη της περιοχής. Το συγκρότημα μεταμόρφωσε το αστικό τοπίο της σχετικά ασήμαντης πόλης της Καβάλας εκείνη την εποχή.\nΝΕΟΤΕΡΟΙ ΧΡΟΝΟΙ – ΜΕΚΚΑ ΤΟΥ ΚΑΠΝΟΥ\nΜεταφορά και φόρτωση καπνών στο λιμάνι Καβάλας: φωτογραφία αρχείο Μουσείου Καπνού Καβάλας\nΑπό τα μέσα του 19ου αιώνα και μέχρι τη δεκαετία του 1950 η Καβάλα είναι το μεγαλύτερο κέντρο επεξεργασίας και εξαγωγών καπνού στα Βαλκάνια. Είναι μια από εκείνες τις ελληνικές πόλεις που ακολουθεί κυριολεκτικά τους κύκλους του καπνού – το μάζεμα, το στέγνωμα των φύλλων, την επεξεργασία τους, τη δεματοποίηση, τη μεταφορά στο λιμάνι, τη φόρτωση σε μαούνες αραγμένες στην προβλήτα, μπροστά στις μεγάλες καπναποθήκες της πόλης, και στη συνέχεια τη μεταφόρτωσή τους στα ατμόπλοια των ξένων εταιρειών, που άραζαν στα ανοιχτά.\nΣτην πόλη συγκεντρώνονται ευρωπαϊκοί εμπορικοί οίκοι και προξενεία. Είναι η περίοδος της μεγάλης ακμής της, με μια λαμπερή αστική τάξη που βρίσκεται σε συνεχείς επαφές με την Ευρώπη και κληροδοτεί στην πόλη μία κοσμοπολίτικη ατμόσφαιρα. Μάρτυρες αυτής της εποχής είναι οι εντυπωσιακές κατοικίες των μεγάλων καπνεμπόρων και οι καπναποθήκες που σώζονται στο κέντρο της πόλης.\nΗ πόλη έμοιαζε με πραγματική κυψέλη, όταν το ανθρώπινο αυτό μελίσσι μπαινόβγαινε στις καπναποθήκες. Με το σχόλασμα πρώτα των ανδρών οι στενοί δρόμοι πλημμύριζαν από μια μάζα ανθρώπων, που από μακριά διέκρινες μόνο τα κεφάλια τους καλυμμένα με κόκκινα φέσια και άσπρα ψαθάκια. Μέχρι να γίνει η αποσυμφόρηση των δρόμων από τους άνδρες σε δέκα λεπτά ακολούθησε δεύτερο κύμα πλημμύρας. Αυτή τη φορά γυναίκες ντυμένες με μαύρες ποδιές και πολύχρωμες ομπρέλες, που κρατούσαν ανοιχτές για να προφυλαχτούν από τον καυτό καλοκαιρινό ήλιο.\nΝΕΟΤΕΡΟΙ ΧΡΟΝΟΙ – ΠΡΟΣΦΥΓΕΣ\nΚαβάλα 1922-1930. Η στέγαση των προσφύγων και οι προσφυγικοί συνοικισμοί φωτογραφία lykourinos-kavala.blogspot.gr\nΣτη νεότερη ιστορία της Καβάλας καθοριστικό ρόλο διαδραμάτισε η μεγάλη αύξηση του πληθυσμού της με τον ερχομό των προσφύγων – μετά τη Μικρασιατική Καταστροφή, το 1922 – και την ανταλλαγή των πληθυσμών. Τότε η Καβάλα δέχτηκε δεκάδες χιλιάδες πρόσφυγες, εξαιτίας της γεωγραφικής της θέσης και του λιμανιού της αλλά και λόγω της οικονομικής της ευρωστίας. Με την εγκατάσταση των Μικρασιατών, Θρακών, Ποντίων, Κωνσταντινουπολιτών και λοιπών προσφύγων, η Καβάλα αποκτά νέα πολιτισμική ταυτότητα. Η τελευταία διατηρείται μέχρι και σήμερα στην κουζίνα, στα ήθη και τα έθιμα, στους χορούς και τα τραγούδια.\nΣτις αρχές του 19ου αιώνα ο Μωχάμετ Άλη, ιδρυτής της τελευταίας Αιγυπτιακής δυναστείας, ίδρυσε στην γενέτειρά του Καβάλα το...\nΙδρύθηκε το 1910 από τη Φιλόπτωχο Αδελφότητα Κυριών Καβάλας, για να στεγάσει τη Λέσχη της Ελληνικής Κοινότητας Καβάλας.\nΤο τζαμί του Χαλίλ Μπέη βρίσκεται στο κέντρο της χερσονήσου, κοντά στο κάστρο και πάνω σε δρόμους που οδηγούν...\nΗ πρώτη αρχαιολογική μαρτυρία οργανωμένης ζωής στην περιοχή, ο οικισμός Ντικιλί Τας, χρονολογείται από τους προϊστορικούς χρόνους και βρίσκεται...\nΌταν ο Απόστολος Παύλος επισκέπτεται τους Φιλίππους το 49/50 μ.Χ., ιδρύοντας την πρώτη χριστιανική εκκλησία στην Ευρώπη, η φυσιογνωμία...\nΤα βραχογραφήματα έχουν εντοπισθεί σε υπαίθριες, οριζόντιες ασβεστολιθικές επιφάνειες, στη θέση «Προφήτης Ηλίας» ΝΑ του χωριού Φιλίππων του Δήμου...\nΟικία Μωχάμετ Άλη\nΣτην πλατεία του Μωχάμετ Άλη (1769-1849), που βρίσκεται στη χερσόνησο της Παναγίας στην Παλιά Πόλη της Καβάλας, υπάρχει το...\nΤα ισχυρά τείχη της θασιακής αποικίας κατασκευάστηκαν, πιθανότατα, στις αρχές του 7ου π.Χ. αιώνα.\nΑρρένων – 1ο Γυμνάσιο Καβάλας\nΕίναι ένα από τα τρία μεγαλόπρεπα τουρκικά οικοδομήματα που χτίστηκαν την εικοσαετία 1890-1910, την εποχή της μεγάλης ανάπτυξης του...\nΤο Μέγαρο Τόκου χτίστηκε από τον καπνέμπορο Δημήτριο Τόκο το 1879 ως κατοικία του, όπως φαίνεται και στην επιγραφή...\nΧτίστηκε το 1906 από τον Γερμανό Bαρόνο Adolf Wix ως μικρογραφία ουγγρικού πύργου και χρησιμοποιήθηκε ως επιχειρηματική έδρα και...\nΚαπναποθήκες «SCHINAZI Bros»\nΟι αδερφοί Morris και Solomon Schinasi εγκατέστησαν την εταιρεία τους τo 1905 στην Καβάλα και έκτισαν τις καπναποθήκες στην...\nΚαπναποθήκες «HERZOG Co.»\nΗ καπνεμπορική εταιρεία «HERZOG» δραστηριοποιούνταν σε μεγάλο αριθμό καπναποθηκών κατά μήκος των οδών Δαμιανού, Εθνάρχη Μακαρίου και Νίκης.\nΗ Κεντρική Υπηρεσία του Εθνικού Οργανισμού Καπνού βρισκόταν στην Αθήνα και είχε τέσσερις περιφερειακές διευθύνσεις: στην Καβάλα, στο Βόλο,...\nΚαπναποθήκη «ΤΣΙΜΙΝΟ ΑΑΡΩΝ»\nO Ααρών Ιακώβ Τσιμίνο, τα αρχικά του οποίου μπορείτε να διακρίνετε στο αέτωμα της καπναποθήκης της οδού Νυρεμβέργης 20,...\nΑυτό το τμήμα της τριώροφης καπναποθήκης ήταν ιδιοκτησία του Τοπάλ Μεμέτ Εφέντη.\nΗ Καθολική Μονή του Αγίου Παύλου στην Καβάλα, ή Μονή Λαζαριστών του Αγίου Βικεντίου του Παύλου της Καθολικής Εκκλησίας...\nΠαλιό Παρθεναγωγείο Καβάλας\nΒρίσκεται πάνω από τη Μεγάλη Λέσχη. Θεμελιώθηκε τον Μάιο του 1891 και ολοκληρώθηκε το 1894, με χρήματα που εξασφαλίστηκαν...\nΠρώην Δικαστικό Μέγαρο\nΤο κτίριο του πρώην Δικαστικού Μεγάρου Καβάλας αποτελεί αναπόσπαστο κομμάτι της ιστορίας της πόλης.\nΑποτελεί ένα από τα πιο αξιόλογα κτίσματα της Καβάλας. Χτίστηκε την πρώτη δεκαετία του 20ου αιώνα από τον Τούρκο...\nΤο Δημοτικό Ωδείο Καβάλας είναι το κτίσμα με τα πιο καθαρά νεοκλασικά στοιχεία (αετώματα, ψευδοκίονες, πλαίσια παραθύρων, ρομβοειδή...\nΤο κτίριο του Λιμενικού Ταμείου θεμελιώθηκε το 1926. Τρία χρόνια αργότερα, το 1929, ο Ελευθέριος Βενιζέλος εγκαινίασε το νέο...


Μεταμεσονύκτιες ευαισθησίες | Η ΚΑΘΗΜΕΡΙΝΗ\n10.09.2021 • 21:04 10.09.2021 • 21:04\nΕχει τα τυχερά του όποιος ξενυχτάει. Εκεί που δεν το περιμένει, πέφτει ακόμα και πάνω σε κανάλια με μια κοινωνική ευαισθησία άφαντη στο πρόγραμμα που εκπέμπουν στο φως της μέρας. Κάθε λογής κανάλια. Κρατικά, ιδιωτικά, συνδρομητικά. Τα κρατικά, η αλήθεια να λέγεται, με όποια κυβέρνηση, και πολιτιστικό πρόγραμμα διαθέτουν (απόδειξη και το τεράστιο αρχείο τους, από το οποίο τσιμπολογούν ανέξοδα οι υπόλοιποι), και η οικολογική τους έγνοια ετοιμάζει αρκετά συχνά ωραίες εκπομπές, και για την περιφέρεια ενδιαφέρονται. Ιδιαίτερα η ΕΤ3, η μόνη που κάτι ενδιαφέρον έχει πάντα να πει για τη γειτονιά μας: τα Βαλκάνια.\nΚαι είναι κρίμα που το κανάλι της Θεσσαλονίκης είναι έξω από το τηλεοπτικό μενού τουλάχιστον στη μισή Ελλάδα, και δύσκολα το πετυχαίνεις ακόμα και σε βορειοελλαδικούς νομούς. Κρίμα επίσης, πολύ κρίμα, που εκτός από τις εκπομπές πολιτικού διαλόγου που μειώθηκαν στην κρατική τηλοψία μέχρις εξαφανίσεως, απειλούνται με παύση ακόμα και εκπομπές με πλούσια και ξεχωριστή παρουσία. Οπως το «Μονόγραμμα» του Γιώργου Σγουράκη – και της Ηρώς έως το ’17.\nΣτη μεταμεσονύκτια ζώνη, λοιπόν, όταν ο τηλεοπτικός χρόνος φτηναίνει, επειδή το μεγάλο κοινό ονειρεύεται ή παλεύει με την επικλίνια αϋπνία, στη διακοπή της χιλιοπαιγμένης ταινίας ή του τριμμένου σίριαλ, βλέπεις απροσδοκήτως μηνύματα ευαίσθητα, προτρεπτικού ή παρακλητικού τόνου και ποικίλου περιεχομένου. Για την εθελοντική αιμοδοσία, για τις αυτοάνοσες ασθένειες ή τα καρδιακά νοσήματα, για τις καρέτα καρέτα, τα αδέσποτα και τις αρκούδες, για την προστασία των θαλασσών από το πλαστικό και των δασών από τους ανέμελους ή τους δόλιους πυρπολητές τους, για το «Χαμόγελο του Παιδιού» κ.ο.κ.\nΚαλοσύνη τους; Εστω, καλοσύνη τους των καναλιών. Τα οποία όμως ξεπληρώνουν το κοινωνικό χρέος τους, συνταγματικώς προβλεπόμενο, με τρόπο ανέξοδο και υποκριτικό. Εξόφθαλμα και προσβλητικά υποκριτικό. Εμείς, σου λένε, νοιαζόμαστε. Να, παίζουμε και ξαναπαίζουμε μηνύματα κοινωνικού ενδιαφέροντος. Οταν τα βλέπουν ελάχιστοι βέβαια, αλλά δικό τους το πρόβλημα. Ας ξενυχτούσαν…\nΔικό μας το πρόβλημα, όντως. Των τηλεθεατών. Που ξεχνάμε ότι το Σύνταγμα προβλέπει πως τα ιδιωτικά κανάλια οφείλουν να υπηρετούν τρεις αρχές: την ισότητα, την αντικειμενικότητα και την ποιότητα. Τις δύο πρώτες τις σέβονται καλλιεργώντας τη μονοφωνία όσο ποτέ άλλοτε. Κι εμείς γκρινιάζουμε μη ακουόμενοι. Για την ποιότητα το ’χουμε πάρει απόφαση. Δεν γκρινιάζουμε καν.\nΟ Κίπλινγκ υπουργός


Αρχική ΣελίδαΜάρκες ΚοσμημάτωνEnigmaEnigma ΔαχτυλίδιαΧειροποίητο ασημένιο δαχτυλίδι Enigma με ασημί και χρυσή επιμετάλλωση και ημιπολύτιμες πέτρες (ζιργκόν) Enigma-HR-1804\n198 από 475\nΚΩΔΙΚΟΣ ΑΝΤΙΚΕΙΜΕΝΟΥ: Enigma-HR-1804\nΑρχική Τιμή Τιμοκαταλόγου: € 112.00\nΧειροποίητο ασημένιο δαχτυλίδι Enigma με ασημί και χρυσή επιμετάλλωση και ημιπολύτιμες πέτρες (ζιργκόν) Enigma-HR-1804. Όλα τα κοσμήματα Enigma είναι από ασήμι 925o. Η επιμετάλλωση στο ασημένιο κόσμημα προστατεύει το μέταλλο από την φυσική του τάση να μαυρίζει και το διατηρεί λαμπερό. Υπάρχουν πέντε διαφορετικές επιμεταλλώσεις στα χειροποίητα κοσμήματα Engima, η επιπλατίνωση (ασημί χρώμα), η επιχρύσωση (χρυσό χρώμα), η ροζ επιχρύσωση (ροζ χρώμα), η μαύρη ροδίωση (μαύρο χρώμα) και η λευκή ροδίωση (λευκό χρώμα). Η μαύρη και η λευκή ροδίωση είναι οι ακριβότερες επιμεταλλώσεις και απαιτούν ιδιαίτερες ικανότητες στην εφαρμογή τους. Σε πολλά αντικείμενα εναλλάσσονται δύο ή τρεις διαφορετικές επιμεταλλώσεις και αυτό αποτελεί ένα γνώρισμα των κοσμημάτων Enigma, καθώς δημιουργούν πολύπλοκα και πρωτότυπα σχέδια. Επειδή το αντικείμενο είναι χειροποίητο, ενδέχεται να υπάρξει μια μικρή καθυστέρηση στην παράδοσή του (2 ή 3 μέρες) αναλόγως τον φόρτο εργασίας του εργαστηρίου.


Online Παιχνίδι Bad Cowboys. Παίξτε το παιχνίδι online δωρεάν Bad Cowboys. Κατεβάστε το παιχνίδι Bad Cowboys. Παιχνίδια Σκοποβολή - Vce παιχνίδι\nΓια όλους τους λάτρεις της σκοποβολής, σας παρουσιάζουμε αυτό το υπέροχο παιχνίδι. Μετακίνηση επιδέξια μάτια, γι 'αυτό κρατήστε μέχρι να πάρει όλους τους εχθρούς που θα εμφανιστεί ξαφνικά μπροστά σας.\n© sgames.org -. Δωρεάν online παιχνιδιών Bad Cowboys () σε απευθείας σύνδεση κόσμο παιχνιδιού παιχνίδι λάμψης Bad Cowboys για δωρεάν. Μην ξεχάσετε να αξιολογήσετε αυτό το παιχνίδι Bad Cowboys και να μοιραστούν αυτό το παιχνίδι με τους καλύτερους φίλους σας.\nΠαιχνίδι Bad Cowboys σε απευθείας σύνδεση\nΠεριγραφή του παιχνιδιού Bad Cowboys γραμμή. Πώς να παίξετε το παιχνίδι online Για όλους τους λάτρεις της σκοποβολής, σας παρουσιάζουμε αυτό το υπέροχο παιχνίδι. Μετακίνηση επιδέξια μάτια, γι 'αυτό κρατήστε μέχρι να πάρει όλους τους εχθρούς που θα εμφανιστεί ξαφνικά μπροστά σας. Σας ευχόμαστε μια ευχάριστη ελεύθερος χρόνος.\nBad Cowboys ( Ψηφοφορίες0, Δευτεροβάθμια Βαθμολογία: 0/5)


Ζωντανή ενημέρωση: MercK ειδήσεις • Χamos\nΚατά 30% μειώνει τον κίνδυνο νοσηλείας και θανάτου το πειραματικό χάπι της Merck, όπως ανακοίνωσε σήμερα η εταιρεία, σύμφωνα με τα στοιχεία του συνόλου των ασθενών που συμμετείχαν σε έρευνα προχωρημένης φάσης. Τραγωδία στο Κερατσίνι: Αδιανόητα πράγματα – Έσπρωχναν με το πόδι το κοριτσάκι να δουν αν ζει! ΑΠΟΚΑΛΥΨΗ: Ηθοποιός «Mε χειραγωγούσε και με έκανε βαποράκι του…» Η εταιρεία ανακοίνωσε ότι τα στοιχεία για το φάρμακο molnupiravir, που αναπτύχθηκε σε συνεργασία με την Ridgeback Biotherapeutics, έχουν υποβληθεί στον Αμερικανικό Οργανισμό Φαρμάκων FDA εν όψει της συνεδρίασης της συμβουλευτικής επιτροπής των ειδικών την Τρίτη. Η ενδιάμεση ανάλυση των στοιχείων τον περασμένο μήνα έδειξε ότι το 7,3% όσων έλαβαν το molnupiravir δύο φορές ημερησίως επί πέντε ημέρες νοσηλεύθηκε και κανείς δεν πέθανε 29 ημέρες μετά την αγωγή. Τα στοιχεία αυτά συγκρίνονται με τα αποτελέσματα της ομάδας των ασθενών που έλαβε placebo, στην οποία το 14,1% χρειάσθηκε νοσηλεία. Στα επικαιροποιημένα στοιχεία, το 6,8% όσων έλαβαν molnupiravir νοσηλεύθηκε και ένα άτομο κατέληξε, ενώ στην ομάδα του placebo το ποσοστό νοσηλείας ανήλθε σε 9,7%.\nΠότε έρχονται στην Ελλάδα μας το χάπι της Merck και τα μονοκλωνικά αντισώματα\nΑνοίγει ο δρόμος για τη χρήση του αντιιικού χαπιού της Merck στην Ευρώπη – Ποια χώρα το ενέκρινε ήδη. Στη χώρα μας αναμένονται τις επόμενες εβδομάδες, τα φάρμακα και τα μονοκλωνικά αντισώματα, ως δύο ακόμη «όπλα» κατά του κορονοϊού. Ωστόσο, το εμβόλιο παραμένει ακόμη το βασικό, όπως εξηγούν οι ειδικοί. Η αναπληρώτρια υπουργός υγείας Μίνα Γκάγκα, κατά την καθιερωμένη ενημέρωση στο υπουργείο Υγείας, απαντώντας σε σχετικές ερωτήσεις που αφορούσαν τα φάρμακα και τα μονοκλωνικά αντισώματα διευκρίνισε: «Μέσα στις επόμενες εβδομάδες θα έχουμε κάποια από αυτά αλλά δεν θα έχουμε 100.000 φάρμακα αλλά 10.000 φάρμακα, την ώρα που έχουμε 6.800 νέα κρούσματα την ημέρα». «Δυστυχώς», όπως τόνισε, «δεν υπάρχει παραγωγή φαρμάκων διεθνώς τέτοια για να αντιμετωπίσουμε τον αριθμό των κρουσμάτων που έχουμε σήμερα. Έτσι, πρέπει να φοράμε τις μάσκες να μη συγχρονιζόμαστε και να κάνουμε συχνά τεστ για να αναχαιτίσουμε την πανδημία ». Η αναπληρώτρια υπουργός Υγείας εξήγησε: «Αν υποθέσουμε ότι θα τα πάρουν όλοι, που δεν θα το κάνουν, η ποσότητα είναι τεράστια. Είναι πιο ασφαλές να έχουμε εμβολιαστεί και να προλάβουμε αυτά τα κρούσματα, παρά να θεραπεύσουμε. Είμαστε σε διαδικασία να φέρουμε τα φάρμακα, αλλά δεν υπάρχει τέτοια παραγωγή, ώστε να αντιμετωπίσει τα κρούσματα». Επίσης, η καθηγήτρια Παιδιατρικής Λοιμωξιολογίας και μέλος της Επιτροπής Εμπειρογνωμόνων Βάνα Παπαευαγγέλου, υπογράμμισε με νόημα: «Είναι ευχάριστο πως θα έχουμε φάρμακο, αλλά όλη η ουσία…\nΟ Ευρωπαϊκός Οργανισμός Φαρμάκων (EMA) δήλωσε σήμερα έτοιμος να συστήσει στα κράτη μέλη της Ευρωπαϊκής Ένωσης τη χρήση για έκτακτη ανάγκη του αντιιικού χαπιού κατά της Covid-19 το οποίο ανέπτυξαν από κοινού η Merck και η Ridgeback Biotherapeutics, το οποίο έλαβε νωρίτερα σήμερα έγκριση στο Ηνωμένο Βασίλειο. Ο EMA προσπαθεί επίσης να επιταχύνει την αξιολόγηση που ξεκίνησε την περασμένη εβδομάδα για το χάπι πριν από την πιθανή διάθεσή του στην αγορά στην ΕΕ, καθώς η Ευρώπη βρίσκεται αντιμέτωπη με ένα τεράστιο κύμα μολύνσεων. «Θα προσπαθήσουμε να επιταχύνουμε την αξιολόγησή μας για να λάβουμε έγκριση το συντομότερο δυνατό», τόνισε σε συνέντευξη Τύπου ο Μάρκο Καβαλέρι, επικεφαλής στρατηγικής εμβολίων στον EMA, προσθέτοντας ότι δεν μπορεί να δώσει ακόμη μια ακριβή ημερομηνία. «Είμαστε επίσης έτοιμοι να συστήσουμε στα κράτη μέλη της ΕΕ να μπορούν να διαθέτουν αυτό το νέο χάπι που χορηγείται δια του στόματος σε περιπτώσεις έκτακτης ανάγκης, πριν από την έγκρισή του», συμπλήρωσε ο Καβαλέρι. Η ευρωπαϊκή ρυθμιστική αρχή με έδρα της το Άμστερνταμ δεν έχει την εξουσία να λάβει μια κεντρική απόφαση σχετικά με τη χρήση του φαρμάκου σε καταστάσεις έκτακτης ανάγκης σε ολόκληρη την ΕΕ. Ως εκ τούτου, μπορεί να συστήσει μόνο κράτη μεμονωμένα, εξήγησε. Η Βρετανία έγινε σήμερα η πρώτη χώρα παγκοσμίως που ενέκρινε το φάρμακο αυτό, που περιέχει τη δραστική ουσία μολνουπιραβίρη, να χρησιμοποιείται όσο το δυνατόν…\nMerck: Ο FDA θα εξετάσει τα δεδομένα της εταιρείας για την ασφάλεια και την αποτελεσματικότητα του φαρμάκου προτού λάβει την απόφαση, γράφουν οι NYT Merck: Αίτηση στον Αμερικανικό Οργανισμό Τροφίμων και Φαρμάκων (FDA) να δώσει επείγουσα άδεια για το χάπι κατά του κορονοϊού (εμπορική ονομασία μολνοπιραβίρη) κατέθεσε η φαρμακοβιομηχανία Merck, όπως ανακοίνωσε τη Δευτέρα, 11 Οκτωβρίου. Εάν ο FDA ανάψει το «πράσινο φως» και δώσει άδεια χρήσης στο χάπι της Merck, θα πρόκειται για το πρώτο φάρμακο κατά του κορονοϊού που θα λαμβάνεται από το στόμα, αφού εκείνο που ετοιμάζει η Pfizer αναμένεται να είναι έτοιμο στο τέλος του χρόνου. Merck: Μειώνονται στο μισό οι πιθανότητες θανάτου ή νοσηλείας Δεδομένα που δόθηκαν στη δημοσιότητα την περασμένη εβδομάδα έδειξαν πως η μολνοπιραβίρη μπορεί να μειώσει στο μισό τις πιθανότητες θανάτου ή νοσηλείας όσων κινδυνεύουν περισσότερο να κολλήσουν σοβαρή COVID-19. Η ιική αλληλούχηση που έχει γίνει μέχρι τώρα έδειξε ότι το χάπι είναι αποτελεσματικό εναντίον όλων των μεταλλάξεων του κορονοϊού, περιλαμβανομένης της Δέλτα, σύμφωνα με τη Merck. Ο FDA θα εξετάσει τα δεδομένα της Merck για την ασφάλεια και την αποτελεσματικότητα του φαρμάκου προτού λάβει την απόφαση, η οποία ενδεχομένως να ληφθεί μέσα στις επόμενες εβδομάδες. Σημειώνεται ότι στην Ευρώπη η φαρμακευτική εταιρεία έχει την επωνυμία MSD.\nΟ Ευρωπαϊκός Οργανισμός Φαρμάκων (ΕΜΑ) ανακοίνωσε σήμερα ότι ενδέχεται να ξεκινήσει μέσα στις επόμενες ημέρες την αξιολόγηση του χαπιού της αμερικανικής φαρμακευτικής βιομηχανίας Merck κατά του κορωνοϊού. «Θα εξετάσουμε το ενδεχόμενο να ξεκινήσουμε μια συνεχή αξιολόγηση αυτού του σκευάσματος μέσα στις επόμενες ημέρες», δήλωσε ο επικεφαλής στρατηγικής εμβολιασμού του EΜΑ, Mάρκο Καβαλέρι. Ο EMA γνωρίζει τα «πρώτα αποτελέσματα που κοινοποίησε η εταιρεία» Merck σχετικά με αυτό το νέο φάρμακο, πρόσθεσε ο Καβαλέρι κατά τη διάρκεια συνέντευξης Τύπου. Υπενθυμίζεται πως η Merck ανακοίνωσε την περασμένη εβδομάδα ότι, σύμφωνα με μια κλινική δοκιμή, το φάρμακό της, με την ονομασία molnupiravir, μείωσε στο μισό τους κινδύνους να νοσηλευτούν και να πεθάνουν ασθενείς με Covid-19, κάτι που θα μπορεί να αποτελέσει σημαντικό επίτευγμα στον αγώνα κατά της πανδημίας. Η διαδικασία κυλιόμενης αξιολόγησης επιτρέπει στον EMA να επανεξετάσει τα δεδομένα ασφάλειας και αποτελεσματικότητας εμβολίων καθώς αυτά διατίθενται, ακόμη και πριν υποβληθεί επίσημο αίτημα για έγκριση. Σημειώνεται ότι την Παρασκευή ανακοινώθηκε ότι η εταιρεία σχεδιάζει να υποβάλει σύντομα αίτηση στις ΗΠΑ για άδεια κυκλοφορίας του χαπιού. Η κλινική δοκιμή της Merck και του συνεργάτη της Ridgeback Biotherapeutics πραγματοποιήθηκε σε 775 άτομα που είχαν ήπιας έως μέτριας μορφής νόσηση με κορωνοϊό έχοντας τουλάχιστον έναν επιβαρυντικό παράγοντα κινδύνου. Έλαβαν θεραπεία εντός πέντε ημερών μετά την εμφάνιση των συμπτωμάτων. Το ποσοστό νοσηλείας ή θανάτου σε ασθενείς που έλαβαν το…


Τα οστά της Αβινιόν : CaptainBook.gr - Το πιο ενημερωμένο ηλεκτρονικό βιβλιοπωλείο.\nΣυγγραφείς: Jon Jefferson, Bill Bass,\nΈνα μυθιστόρημα που ανεβάζει την αγωνία σε πρωτόγνωρα επίπεδα! Ετοιμαστείτε για μια καταιγιστική περιπλάνηση από τις ΗΠΑ και τη σύγχρονη Ευρώπη στη μεσαιωνική Αβινιόν και στο σκοτεινό παρελθόν της Καθολικής Εκκλησίας...\nΟ Μπιλ Μπρόκτον, ανθρωπολόγος-εγκληματολόγος, είναι εξοικειωμένος με τον θάνατο και το μυστήριο. Όταν όμως η βοηθός του Μιράντα τον καλεί επειγόντως στην Αβινιόν της Γαλλίας, θα βρεθεί μπροστά σε μια πολύ παράξενη υπόθεση. Κατά την ανασκαφή μιας κρύπτης στο μεγαλοπρεπές Παλάτι των Παπών, βρέθηκε ένα πέτρινο κιβώτιο με μια εκπληκτική επιγραφή: υποτίθεται ότι περιέχει τα οστά του Ιησού από τη Ναζαρέτ. Μάλιστα τα οστά φέρουν σημάδια που ταιριάζουν με εκείνα των πληγών του Ιησού!\nΈχοντας να αντιμετωπίσουν την υπόθεση της χιλιετίας, ο Δρ Μπρόκτον και η Μιράντα καλούνται να επιβεβαιώσουν ή να καταρρίψουν αυτόν τον ισχυρισμό. Τα στοιχεία που έχουν στα χέρια τους είναι αντιφατικά και οι δύο επιστήμονες έχουν τις επιφυλάξεις τους, αλλά πολύ σύντομα οι ενδείξεις που συνηγορούν υπέρ της αυθεντικότητας του ευρήματος αρχίζουν να πληθαίνουν. Ωστόσο, όσο πιο πολύτιμα δείχνουν να είναι τα οστά, τόσο πιο επικίνδυνα αποδεικνύονται...\nISBN (10ψήφιο): 960-461-568-8\nΟι Τζέφερσον Μπας είναι το συγγραφικό δίδυμο που απαρτίζεται από τον Dr Bill Bass, ιδρυτή της "Φάρμας των πτωμάτων" του Πανεπιστημίου του Τενεσί -που αποτελεί το πρώτο ερευνητικό εργαστήριο στον κόσμο με στόχο τη μελέτη της αποσύνθεσης του ανθρώπινου σώματος- και τον συγγραφέα Jon Jefferson. Μαζί έχουν γράψει πλήθος μυθιστορημάτων. Ο Δρ Μπας έχει εργαστεί ως ακαδημαϊκός για πάνω από 50 χρόνια, έχει δημοσιεύσει εκατοντάδες άρθρα σε επιστημονικά περιοδικά και έχει εμφανιστεί σε τηλεοπτικές εκπομπές και σε ντοκιμαντέρ του National Geographic και του BBC.\nΟι Τζέφερσον Μπας είναι το συγγραφικό δίδυμο που απαρτίζεται από τον Dr Bill Bass, ιδρυτή της "Φάρμας των πτωμάτων" του Πανεπιστημίου του Τενεσί -που αποτελεί το πρώτο ερευνητικό εργαστήριο στον κόσμο με στόχο τη μελέτη της αποσύνθεσης του ανθρώπινου σώματος- και τον συγγραφέα Jon Jefferson. Μαζί έχουν γράψει πλήθος μυθιστορημάτων.


Νέο «μέλος» στην ΠΑΕ | Onsports.gr\nhome ΠοδόσφαιροFootball LeagueΝέο «μέλος» στην ΠΑΕ Κοινοποιήστε\nΝέο «μέλος» στην ΠΑΕ\tΣυντάκτης: Onsports Team\nΔημοσίευση: Δευτέρα, 04 Απριλίου 2011 13.28\nΟ υπεύθυνος Επικοινωνίας του ΠΑΣ Γιάννινα, Νίκος Ουλάσογλου, έγινε μπαμπάς.\tΤο πρωί της Δευτέρας (04/04) η σύζυγος του υπεύθυνου επικοινωνίας του ΠΑΣ έφερε στον κόσμο ένα υγιέστατο αγοράκι. Η ΠΑΕ λοιπόν εξέδωσε ανακοίνωση ευχόμενη τα καλύτερα στον Νίκο Ουλάσλογλου. Αναλυτικά αναφέρεται «Το διοικητικό συμβούλιο της ΠΑΕ ΠΑΣ ΓΙΑΝΝΙΝΑ 1966, το ποδοσφαιρικό τμήμα, αλλά και το υπαλληλικό προσωπικό εύχονται στην οικογένεια Ουλάσογλου τις θερμότερες ευχές με υγεία πάνω από όλα και τους δύο γονείς να δουν τον γιο τους όπως επιθυμούν».\tΚατηγορία: Football League


ΠΕΛΟΠΟΝΝΗΣΟΣ Προσφορές Ξενοδοχείων για Πελοπόννησο Hotels24.gr\nΒλέπετε 1–30 απο 142 αποτέλεσματα\nΠΡΟΣΦΟΡΑ 4* Aria Estate Suites & Spa – Μάνη 2 Ημέρες (1 Διανυκτέρευση) 2 άτομα 2 έως 30/09/2022 Εκπληκτική Θέα!\nΠΡΟΣΦΟΡΑ 5* Wyndham Loutraki Poseidon Resort – Λουτράκι -18% 3 Ημέρες (2 Διανυκτερεύσεις) 2 άτομα + 1 παιδί έως 12 ετών 8 έως 31/07/2022 Μπροστά στην Παραλία!\nΠΡΟΣΦΟΡΑ Melissi Villas – Ξυλόκαστρο 3 Ημέρες (2 Διανυκτερεύσεις) 2 άτομα 1 έως 30/09/2022 Έκπτωση 10% για διαμονή 6 διανυκτερεύσεων!\nΠΡΟΣΦΟΡΑ 4* Long Beach Resort Hotel – Αίγιο -35% 4 Ημέρες (3 Διανυκτερεύσεις) 2 άτομα + 1 παιδί έως 12 ετών 12 01/08/2022 έως 28/08/2022 Μπροστά στην Παραλία!\nΠΡΟΣΦΟΡΑ Theoxenia Hotel Apartments – Χράνοι, Μεσσηνία -25% 4 Ημέρες (3 Διανυκτερεύσεις) 2 άτομα + 1 παιδί έως 8 ετών 2 03/08/2022 έως 24/08/2022 Υπέροχη Τοποθεσία!\nΠΡΟΣΦΟΡΑ 4* 3Sixty Hotel & Suites – Ναύπλιο 2 Ημέρες (1 Διανυκτέρευση) 2 άτομα 2 έως 31/12/2022 Στο κέντρο του Ναυπλίου!\nΠΡΟΣΦΟΡΑ 4* Florida Blue Bay Resort & Spa – Ψαθόπυργος -30% 3 Ημέρες (2 Διανυκτερεύσεις) 2 άτομα + 1 παιδί έως 12 ετών 1 έως 20/06/2022 και 11/09/2022 έως 30/09/2022 Early Check in και Late Check Out κατόπιν διαθεσιμότητας!\nΠΡΟΣΦΟΡΑ 5* Kyniska Palace Conference & Spa – Μυστράς 2 Ημέρες (1 Διανυκτέρευση) 2 άτομα 2 έως 30/09/2022 Σε υπέροχη τοποθεσία!\nΠΡΟΣΦΟΡΑ 4* 100 Rizes Seaside Resort – Γύθειο 2 Ημέρες (1 Διανυκτέρευση) 2 άτομα 2 έως 30/09/2022 Μπροστά στην Παραλία!\nΠΡΟΣΦΟΡΑ 5* Wyndham Loutraki Poseidon Resort – Λουτράκι -28% 4 Ημέρες (3 Διανυκτερεύσεις) 2 άτομα + 1 παιδί έως 12 ετών 8 01/08/2022 έως 31/08/2022 Μπροστά στην Παραλία!\nΠΡΟΣΦΟΡΑ 4* Long Beach Resort Hotel – Αίγιο -40% 4 Ημέρες (3 Διανυκτερεύσεις) 2 άτομα + 1 παιδί έως 12 ετών 12 01/07/2022 έως 31/07/2022 και 28/08/2022 έως 30/08/2022 Μπροστά στην Παραλία!\nΠΡΟΣΦΟΡΑ 4* Grecotel Olympia Oasis & Aqua Park – Κυλλήνη 4 Ημέρες (3 Διανυκτερεύσεις) 2 άτομα + 1 παιδί έως 11 ετών 8 01/09/2022 έως 30/09/2022 Δωρεάν Παιδικό πρόγραμμα Grecoland!\nΠΡΟΣΦΟΡΑ 4* Florida Blue Bay Resort & Spa – Ψαθόπυργος -30% 4 Ημέρες (3 Διανυκτερεύσεις) 2 άτομα + 1 παιδί έως 12 ετών 1 21/07/2022 έως 24/08/2022 Early Check in και Late Check Out κατόπιν διαθεσιμότητας!\nΠελοπόννησος Last Minute\nΠακέτα διακοπών για Πελοπόννησος\nΤα ταξίδια ξεκινούν εδώ! Ανακάλυψε προσφορές για ξενοδοχεία σε Πελοπόννησος. Βρες πακέτα διακοπών για διαμονή σε Πελοπόννησος, δες καταπληκτικά ξενοδοχεία σε προσφορά, κλείσε σε φθηνές τιμές και έφυγες για εκδρομή, διακοπές και ταξίδι.\nΓνώρισε την Πελοπόννησο\nΗ Πελοπόννησος έχει πάνω από 100 χλμ αμμώδεις παραλίες, άγρια φαράγγια, ειδυλλιακούς κολπίσκους και καταπράσινες κοιλάδες με πορτοκαλιές και ελαιώνες.\nΛίγες περιοχές στον κόσμο είναι τόσο πλούσιες σε ιστορικά αξιοθέατα όπως η Πελοπόννησος. Αν θες να ανακαλύψεις τους αρχαιολογικούς χώρους και τα ίχνη από τους βυζαντινούς, οθωμανούς, ενετικούς χρόνους και άλλες εποχές η Πελοπόννησος τα έχει όλα\nAπό την ελληνική μυθολογία σε πόλεις με ιστορία, όπως η Σπάρτη και η Κόρινθος έως τα μεσαιωνικά κάστρα και τη βυζαντινή αρχιτεκτονική, η Πελοπόννησος είναι ένας θησαυρός για όσους ενδιαφέρονται για τον πολιτισμό.\nΗ πόλη της Ολυμπίας, η γενέτειρα των Ολυμπιακών Αγώνων, βρίσκεται στην Πελοπόννησο.\nΑν ψάχνεις για χαλάρωση δίπλα στη θάλασσα χωρίς να πάρεις καράβι αυτό είναι το κατάλληλο μέρος για εσένα. Εκτός από τις βραβευμένες παραλίες στην Ελαφόνησο και τη Βοϊδοκοιλιά, αξίζει να εξερευνήσεις τις κρυφές παραλίες και τους κρυμμένους κόλπους της Πελοποννήσου με αυτοκίνητο.\nΗ Πελοπόννησος πήρε το ονομά της από τη μυθολογική μορφή του Πέλοπα, βασιλιά της Αχαΐας, ο οποίος θεωρείται και ιδρυτής και θεμελιωτής των Ολυμπιακών Αγώνων.\nΤο δεύτερο συνθετικό είναι από το νησί και ας μην είναι ακριβώς με την κλασική έννοια, καθώς ένα κανάλι που χτίστηκε από ανθρώπινα χέρια το 1893 χωρίζει την ηπειρωτική χώρα από τη χερσόνησο! Συνδέεται με την ηπειρωτική Ελλάδα με τη γέφυρα του Ισθμού της Κορίνθου και τη γέφυρα Ρίου – Αντιρρίου ή, επίσημα, γέφυρα «Χαρίλαος Τρικούπης».\nΗ Πελοπόννησος είναι αναμφίβολα ένα από τα πιο όμορφα και ποικίλα τοπία στην Ελλάδα: Mεγάλες αμμώδεις παραλίες στη δυτική κυρίως ακτή στο Ιόνιο όπως η Φοινικούντα, η Κουρούτα, η Σκαφιδιά, η Βοϊδοκοιλιά, το Μαυροβούνι, η Καλόγρια στην Αχαΐα, η Χρυσή Ακτή Κυλλήνης, πανύψηλες οροσειρές στην κεντρική Πελοπόννησο, διάσημοι αρχαιολογικοί χώροι όπως η Αρχαία Ολυμπία, o ναός του Επικουρίου Απόλλωνα στις Βάσσες το πρώτο μνημείο UNESCO της Ελλάδας, οι «Πολύχρυσες Μυκήνες», το βασίλειο του μυθικού Αγαμέμνονα, που πρώτος ύμνησε ο Όμηρος στα έπη του, ρωμαϊκά ιαματικά λουτρά, αρχαία μουσεία, ή μοναστήρια με μοναδικές τοιχογραφίες περιμένουν να τα ανακαλύψεις.\nΈνας τουριστικός προορισμός που σε περιμένει καθ όλη τη διάρκεια του χρόνου. Η Καλαμάτα η Μάνη η Βυτίνα, το μαγευτικό Ναύπλιο, το Γύθειο, το Πόρτο Χέλι. Ανακάλυψε τις προσφορές ξενοδοχείων στην Πελοπόννησο και έφυγες διακοπές.\nΠροσφορές ξενοδοχείων για διακοπές σε Πελοπόννησος\nΤο ιδανικό ταξίδι ξεκινά με ένα καταπληκτικό ξενοδοχείο. Στο Hotels24 σου φέρνουμε προσφορές ξενοδοχείων για να λάβεις την μέγιστη δυνατή υπηρεσία στην πιο χαμηλή τιμή. Ένα καλό ξενοδοχείο δεν είναι τόσο ακριβό όσο νομίζεις αν κάνεις τη σωστή επιλογή και αγοράσεις πακέτο διακοπών. Κλείσε έξυπνα ξενοδοχείο για Πελοπόννησος και κέρδισε επιπλέον διανυκτερεύσεις, αναβάθμιση δωματίου ακόμα και επιστροφή χρημάτων για αγορά από την κάρτα σου. Πακέτα ξενοδοχείων με ημιδιατροφή και προσφορές all inclusive θα τα βρεις όλα στην τιμή που θέλεις! Πελοπόννησος ερχόμαστε!\nΒρες φθηνά ξενοδοχεία σε Πελοπόννησος online\nΚαι εδώ τις προσφορές ξενοδοχείων για Πελοπόννησος με all inclusive και τις καταπληκτικές προσφορές ξενοδοχείων για Πελοπόννησος με ημιδιατροφή


Γυμναστική... από κούνια - Newpost.gr\nτου Newsroom Δημοσίευση 13 Μαΐου 2014, 04:31 Γυμναστική... από κούνια\nΤα παιδιά από μωρά ήδη και πριν ακόμα καλά καλά αρχίσουν να συνειδητοποιούν τον εαυτό τους πρέπει να μπαίνουν στο δρόμο της υγιούς ανάπτυξης. Γιατί, λοιπόν, οι γονείς να μην...καλλιεργήσετε στα παιδιά σας από την ηλικία κιόλας της κούνιας την αγάπη για τη σωματική άσκηση;\nΌταν βγάζετε το μωρό σας περίπατο πριν αρχίσει να περπατάει, φροντίστε να το έχετε σε ένα ευρύχωρο ξαπλωτό καροτσάκι, όπου να μπορεί άνετα να κινεί τα χέρια και τα πόδια του, που, σημειωτέον, μεγαλώνουν μέρα με τη μέρα. Επίσης, δε θα πρέπει να ξεχνάτε ότι τα παιδιά μεγαλώνουν, ενώ τα καροτσάκια και τα πορτ-μπεμπέ μένουν τα ίδια. Γι’ αυτό, όταν παρατηρηθεί ότι το παιδί στριμώχνεται, ακόμα και στο ελάχιστο, θα πρέπει να βρεθεί ένας άλλος τρόπος μεταφοράς. Αυτό μπορεί να σημαίνει κάποια επιπλέον έξοδα, αλλά το κέρδος θα είναι ανυπολόγιστο. Προσοχή!\nΚάνετε, λοιπόν, ό,τι μπορείτε για να βοηθήσετε το παιδί σας από μωρό να αποκτήσει συνείδηση της υγείας και της εξάσκησης. Με αυτόν τον τρόπο θα γλιτώσετε πολλά προβλήματα αργότερα και θυμηθείτε ότι το χαμένο έδαφος μπορεί να μην ξανακερδηθεί ποτέ. Επίσης, έτσι θα αρχίσει τη διαδικασία της «ανάπτυξης» από πολύ νωρίς, πράγμα για το οποίο θα σας ευγνωμονεί αργότερα στη ζωή, καθώς οι καλές συνήθειες αναπτύσσονται τόσο εύκολα όσο και οι κακές!


«Αγαπάω τον Φιντέλ Κάστρο» - Onsports.gr\nΓιάννης Ασκούνης\t10 Απριλίου 2012, 01:42\n«Αγαπάω τον Φιντέλ Κάστρο»\nΤην... λατρεία του για τον Φιντέλ Κάστρο εξέφρασε ο Ozzie Guillen των Μαϊάμι Μάρλινς και άλλα νέα από τον χώρο του μπέιζμπολ.\nΟ Βενεζουελανός προπονητής των Μάρλινς αποκάλυψε σε συνέντευξή του σε περιοδικό ότι «αγαπά τον Φιντέλ Κάστρο». Φυσικά δημιούργησε σκάνδαλο στις Ηνωμένες Πολιτείες και υποσχέθηκε πως θα ζητήσει συγνώμη για δεύτερη φορά την Τρίτη στο «Marlins Park». Μάλιστα θα ταξιδέψει από την Φιλαδέλφεια, όπου βρίσκεται η αποστολή του συλλόγου για σειρά αγώνων με τους Φίλις.\nΈτοιμος ο Berkman\nΣε ρόλο closer pitcher θα είναι ο Hector Santiago στην φετινή ομάδα των Σικάγο Ουάιτ Σοκ. Μέχρι πρότινος ο Robin Ventura δεν είχε οριστικοποιήσει την απόφασή του αναφορικά με τον pitcher που θα κλείνει τα ματς.


Τατουάζ- Σούπερ Αποκλειστικό! Το διπλό φονικό που θα ταράξει τους πάντες!\nO Aλέξανδρος με πολύ κόπο καταφέρνει να πείσει την Αννα, την ίδια στιγμή που ο Ορφέας καταρρακωμένος εξαφανίζεται.\nΗ Ολγα τρομάζει από το τηλεφώνημα της Σάσας που την παρακολουθεί, ενώ ένα διπλό φονικό και μια απόπειρα δολοφονίας ταράζει τους πάντες!\nΟ ΑΛΕΞΑΝΔΡΟΣ ΖΗΤΑΕΙ ΣΥΓΓΝΩΜΗ ΣΤΗΝ ΑΝΝΑ\nΟ Αλέξανδρος πιέζει την Αννα να γυρίσουν πίσω, αλλά δεν δείχνει σημάδια μεταμέλειας, γεγονός που την κάνει έξαλλη, ενώ η Ελένη ξεσπά όταν συνειδητοποιεί πως από την ημέρα που παντρεύτηκε νταντεύει τον Ορφέα και τα προβλήματά του. Την ίδια στιγμή, ο Σωκράτης ανακαλύπτει ένα στοιχείο που τον φέρνει ένα βήμα πιο κοντά στον σίριαλ κίλερ, ενώ η επανεμφάνιση της Σάσας στη ζωή της Ολγας φέρνει μεγάλη αναστάτωση… Ο Αλέξανδρος συνειδητοποιεί τα λάθη του και ψάχνει τρόπο να πλησιάσει την Αννα και να της ζητήσει συγγνώμη.\nΟ ΣΤΡΑΤΗΓΟΣ ΔΙΝΕΙ ΤΗ ΧΑΡΙΣΤΙΚΗ ΒΟΛΗ ΣΤΟΝ ΤΟΝΥ\nΣτα άκρα, όμως, οδηγείται και η συνεργασία του Στρατηγού με τη Μαργκώ και οι συνέπειες θα είναι απρόβλεπτες. Η Ελένη περνά μερόνυχτα στο νοσοκομείο και ο Παύλος με τη Μάρθα συνειδητοποιούν πως η Ελένη είναι δυστυχισμένη μέσα σ’ αυτόν τον γάμο. Παράλληλα, η Ολγα με τη Λήδα περνούν ξέγνοιαστες στιγμές, αλλά δεν ξέρουν πως το άγρυπνο βλέμμα της Σάσας που τις παρακολουθεί, είναι συνέχεια καρφωμένο πάνω τους. Ο Στρατηγός δίνει τη χαριστική βολή, προειδοποιώντας τον Τόνυ, που αγνοεί ότι η καταιγίδα όπου να ’ναι θα ξεσπάσει…\nΗ ΣΑΣΑ ΜΠΑΙΝΕΙ ΑΙΦΝΙΔΙΑΣΤΙΚΑ ΣΤΟ ΣΠΙΤΙ ΤΗΣ ΟΛΓΑΣ\nΟ Τόνυ κρύβει την αλήθεια από την Τατιάνα για το τηλεφώνημα που δέχτηκε, παίρνει τον Στρατηγό και τον απειλεί. Ο Αλέξανδρος με την Αννα τα ξαναβρίσκουν, αφού εκείνος απολογείται για όλα. Στο μεταξύ, η Ελένη έχει ένα ξέσπασμα μπροστά στον Φίλιππο και του εξομολογείται πώς αισθάνεται πραγματικά. Η Σάσα φτάνει όλο και πιο κοντά στο να πάρει αυτό που θέλει από την Ολγα. Ο Στρατηγός ετοιμάζει μια επίθεση άνευ προηγουμένου προς τον Τόνυ. Η Σάσα κάνει μια αιφνιδιαστική επίσκεψη στο σπίτι της Ολγας, ενώ αυτή είναι εκεί με τη Λήδα και την πιάνει εντελώς απροετοίμαστη!\nΟ ΟΡΦΕΑΣ ΦΕΥΓΕΙ ΑΠΟ ΤΟ ΣΠΙΤΙ & ΕΞΑΦΑΝΙΖΕΤΑΙ\nΣτο μεταξύ, ο Νικόλας πηγαίνει για φαγητό με την Αθηνά και εκεί της κάνει ερωτική εξομολόγηση και πρόταση γάμου, χωρίς να έχει υπολογίσει την «παρέμβαση» του Χάρη… Ο Ορφέας βγαίνει από το νοσοκομείο και η απαίτηση της Ελένης για διαζύγιο οξύνει τόσο πολύ τα πράγματα που ο καβγάς τους φτάνει στα άκρα με αποτέλεσμα ο Ορφέας να φύγει από το σπίτι και να εξαφανιστεί. Ο Τόνυ και η Τατιάνα βγαίνουν για φαγητό, αλλά η επιστροφή τούς επιφυλάσσει μια δυσάρεστη έκπληξη.\nΗ ΤΑΤΙΑΝΑ ΤΡΑΥΜΑΤΙΣΜΕΝΗ ΓΕΝΝΑΕΙ ΠΡΟΩΡΑ!\nΤο σατανικό σχέδιο του Στρατηγού υλοποιείται και το ζευγάρι τρακάρει… Ο Τόνυ και η Τατιάνα μεταφέρονται στο νοσοκομείο, με την Τατιάνα να προχωράει σε πρόωρο τοκετό. Η Μαργκώ και η Βέρα βρίσκονται στο πλευρό τους, ενώ ο Αλέξανδρος και η Αννα επιστρέφουν εσπευσμένα από το Λονδίνο. Η Μάρθα εξηγεί στην Ελένη πως ο Ορφέας μάζεψε τα πράγματά του κι έφυγε από το σπίτι, αλλά εκείνη αδιαφορεί. Η Τατιάνα γεννάει πρόωρα και ζητά από τον Τόνυ να κρατήσει τη μάνα του μακριά της. Η Σάσα συνεχίζει να παρακολουθεί την Ολγα και αυτή τη φορά η προσπάθειά της θα αποδώσει καρπούς, ενώ ο Αλέξανδρος και ο Φίλιππος συγκρούονται. Ο Τόνυ παραδέχεται στον Νικόλα πως είχε κάνει χρήση ναρκωτικών ουσιών την ώρα του ατυχήματος και τρέμει μην το μάθει η Τατιάνα. Στο μεταξύ, η απόδρασή του έρχεται να ταράξει τα νερά…\nΔΙΠΛΟ ΦΟΝΙΚΟ ΜΕ «ΑΡΩΜΑ»… «ΓΕΝΑΡΗ»\nΚι ενώ ο Ορφέας είναι ακόμα άφαντος, ένα διπλό φονικό που δείχνει να έχει σαν αιτία την απιστία μιας γυναίκας, συγκλονίζει την κοινωνία. Κάποια από τα στοιχεία «δείχνουν» τον Γενάρη, αλλά ο Σέκερης διατηρεί αμφιβολίες. Η Σάσα μπαίνει στο σπίτι του Αλέξανδρου, αλλά ξαφνικά επιστρέφουν όλοι και κρύβεται! Στο μεταξύ, η Τατιάνα και ο Τόνυ περνούν δύσκολες ώρες στο νοσοκομείο, με το μωρό τους να βρίσκεται σε κίνδυνο στη θερμοκοιτίδα. Ο Αλέξανδρος ανακαλύπτει ότι η Σάσα ενοχλεί την Ολγα, ενώ κάποιος μπαίνει κρυφά στο σπίτι της Ελένης ενώ είναι μόνη της…


Βόλτα στο Διεθνή Διαστημικό Σταθμό: Η εγκατάσταση νέων ηλιακών συλλεκτών & οι δυσκολίες στο… λούσιμο | MEGA TV\nΤετρακόσια χιλιόμετρα πάνω από τη Γη και οι αστροναύτες του Διεθνούς Διαστημικού Σταθμού ξεκινούν την εγκατάσταση των ηλιακών συλλεκτών.\nΟ Γάλλος Τομά Πεσκέ και ο Αμερικανός Σέιν Κίμπρο τοποθετούν τον πρώτο από τους έξι πίνακες που θα αυξήσουν την ηλεκτρική ισχύ του Διαστημικού Σταθμού.\nΕίναι η δεύτερη προσπάθεια των αστροναυτών αφού στην προηγούμενη έξοδο πριν από λίγες ημέρες είχε παρουσιαστεί δυσλειτουργία σε έναν αισθητήρα που ρυθμίζει την πίεση στη διαστημική στολή του Κίμπρο.\nΣτο εσωτερικό του Διαστημικού Σταθμού, η αστροναύτης Κάρεν Νίμπεργκ μας δείχνει πώς λούζει τα μαλλιά της με μηδενική βαρύτητα. Ξεκινάει βάζοντας λίγο ζεστό νερό. Δεν πηγαίνει χαμένη ούτε μία σταγόνα νερού. Όλα γίνονται πιο δύσκολα σε μηδενική βαρύτητα.


ΟΛΗ Η ΕΛΛΑΔΑ ΜΙΑ ΑΓΚΑΛΙΑ…στα Γρεβενά, με Νίκο Ζωϊδάκη, Γιάννη Καψάλη και Ματθαίο Τσαχουρίδη – (αφίσα) – STAR FM 933\nΤην Τρίτη 3 Αυγούστου 2021, στις 9.30 το βράδυ, στο Δημοτικό Στάδιο Γρεβενών «Μίλτος Τεντόγλου», ο Πόντος, η Ήπειρος και η Κρήτη, ενώνονται σε μία τεράστια μουσική αγκαλιά…σε μια μοναδική Συναυλία!\nΟ Νίκος Ζωϊδάκης, ο Γιάννης Καψάλης και ο Ματθαίος Τσαχουρίδης, για πρώτη φορά μαζί στη Δυτική Μακεδονία!\nΜια κορυφαία καλλιτεχνική σύμπραξη!\nΜια μεγάλη γιορτή της παράδοσης!\nΜε τη συνοδεία πολυμελούς ορχήστρας και το σολίστα Μάκη Τσίκο στο κλαρίνο!\n18€ (είσοδος την ημέρα Συναυλίας)\n20€ VIP (εντός Σταδίου καρέκλα, περιορισμένες θέσεις)\nΑγοράζοντας τα εισιτήρια σας ηλεκτρονικά, τα κατεβάζετε σε μορφή PDF και τα εκτυπώνετε, ή τα αποθηκεύετε σε κινητό τηλέφωνο, ώστε να εισέλθετε στο χώρο της εκδήλωσης απευθείας με αυτά.\nΠΡΟΠΩΛΗΣΗ (φυσικά σημεία):\nΠΕΡΙΠΤΕΡΟ ΘΥΜΙΟΠΟΥΛΟΥ 24620 85682 (κάτω από το Δημαρχείο)\nΚΑΤΑΣΤΗΜΑ ΟΠΤΙΚΩΝ ΚΑΤΑΝΑ 24620 84444 (25ης Μαρτίου & Ταλιαδούρου 7)\nCAMELOT Coffee & Drinks 24610 21120(Ανδρέα Παπανδρέου 34)\nΤΕΖΙΑΚΙ Εστιατόριο 2467301603 (Μεγ. Αλεξάνδρου 15)\nΕΤΑΙΡΙΑ ΠΡΟΓΡΑΜΜΑΤΩΝ ΘΕΑΜΑΤΩΝ & ΔΙΟΡΓΑΝΩΣΗΣ ΚΑΛΛΙΤΕΧΝΙΚΩΝ ΕΚΔΗΛΩΣΕΩΝ\nΚ. 6945 906076\nΧΟΡΗΓΟΙ ΕΠΙΚΟΙΝΩΝΙΑΣ: STAR FM 93.3 ΓΡΕΒΕΝΑ, ΑΕΤΟΣ ΓΡΕΒΕΝΑ, Star-fm.gr, FLASH TV, KOZAN.GR, ΡΑΔΙΟ ΗΠΕΙΡΟΣ 94.5 FM, E-PONTOS.GR, GREVENAMEDIA.GR, ΡΑΔΙΟ ΓΡΕΒΕΝΑ 101.5 FM, SIERA FM 105.3, ΕΛΕΥΘΕΡΟ ΡΑΔΙΟΦΩΝΟ 99 FM\nΗ διεξαγωγή της Συναυλίας θα λάβει χώρα, τηρώντας πιστά, όλα τα ισχύοντα προβλεπόμενα μέτρα προστασίας.\nΓια την είσοδο του κοινού στις Συναυλίες και τις θεατρικές παραστάσεις που πραγματοποιούνται σε ανοιχτούς χώρους, δεν απαιτείται rapid test ή self test, ούτε πιστοποιητικό εμβολιασμού.\nΗ είσοδος να γίνεται με τη χρήση μάσκας και με την τήρηση των αποστάσεων τόσο κατά την προσέλευση όσο και κατά τη διάρκεια των παραστάσεων και της αναχώρησης και σύμφωνα με τις οδηγίες του ΕΟΔΥ.\nΟι πόρτες για την είσοδο του κοινού θα ανοίξουν στις 20.00, για την αποφυγή συγχρωτισμού και τη διευκόλυνση της ροής παρακαλούμε να προσέλθετε από εκείνη την ώρα. Αντίστοιχα και η αναχώρηση θα γίνεται τμηματικά, με τον ίδιο τρόπο.\nΜείνετε συντονισμένοι στο Νο 1 ραδιόφωνο των Γρεβενών, τον Star-fm 933, και κερδίστε ΔΩΡΕΑΝ ΠΡΟΣΚΛΗΣΕΙΣ


Πώς βγήκε η φράση «αρχή ήμισυ παντός» - Το ρητό αποδίδεται σε διάφορους αρχαίους συγγραφείς - faros-24.gr\nΑρχική ΑΠΟΨΕΙΣ Πώς βγήκε η φράση «αρχή ήμισυ παντός» – Το ρητό αποδίδεται...\nΠώς βγήκε η φράση «αρχή ήμισυ παντός» – Το ρητό αποδίδεται σε διάφορους αρχαίους συγγραφείς\nΗ έκφραση «αρχή ήμισυ παντός» σημαίνει ότι η κάθε αρχή είναι το μισό του όλου. Πρόκειται για μια αρχαία έκφραση και χρησιμοποιείται για να πούμε ότι από τη στιγμή που αποφάσισε να κάνει κάποιος κάτι είναι σαν να έχει φτάσει κιόλας στη μέση του έργου.\nΤο ρητό αυτό το συναντάμε και στον Πλάτωνα και στον Αριστοτέλη, αλλά και σε πολλούς μεταγενέστερους συγγραφείς. Ο Ιάμβλυχος το αποδίδει στον Πυθαγόρα, ενώ άλλοι συγγραφείς το αποδίδουν στον Ησίοδο.\nΕδώ, φαίνεται πως κάνουν κάποιο λάθος, υποστηρίζει ο Τάκης Νατσούλης, γιατί ερμηνεύουν τη φράση: «Πλέον ήμισυ παντός» που έχει άλλη έννοια.\nΣύμφωνα με τη φράση αυτή ο Ησίοδος (9ος πχ. αιώνας) είχε μοιραστεί με τον αδελφό του, Πέρση, την πατρική τους κληρονομιά. Το δικαστήριο, όμως, υποχρέωσε αργότερα τον Ησίοδο να παραχωρήσει στον αδελφό του το μισό από το δικό του μερίδιο, καθώς αυτός είχε φάει στο μεταξύ το δικό του.\nΤότε ο Ησίοδος είπε ότι «το ήμισυ είναι πλέον του παντός», πράγμα το όποιο και απόδειξε, γιατί διαχειρίστηκε το ήμισυ του μεριδίου του με τέτοιο τρόπο, ώστε πολύ γρήγορα απόκτησε ξανά εκείνο που είχε αναγκασθεί να παραχωρήσει στον αδελφό του.\nΠροηγούμενο άρθροΤο σκίτσο του Economist για τον Τσίπρα\nΕπόμενο άρθροΑυτές είναι αφροδισιακές τροφές που ανεβάζουν τη λίμπιντο


Για το 'καλή χρονιά': Πρόσθετα βάρη ύψους 1,7 δισ. ευρώ σε όλους ανεξαιρέτως τους φορολογουμένους - Κοινωνία | News 24/7\nΓια το "καλή χρονιά": Πρόσθετα βάρη ύψους 1,7 δισ. ευρώ σε όλους ανεξαιρέτως τους φορολογουμένους\nΑλλαγές στη φορολογία εισοδήματος και κεφαλαίου θα επιβαρύνουν φέτος όλους ανεξαιρέτως τους φορολογουμένους\nnews247 07 Ιανουαρίου 2014 08:47\nΠρόσθετα βάρη ύψους 1,7 δισ. ευρώ φέρνει η "ανατολή" του νέου έτους σε όλους ανεξαιρέτως τους φορολογουμένους από τις ανατροπές που έχουν ήδη θεσπιστεί στη φορολογία εισοδήματος και κεφαλαίου.\nΣύμφωνα με την "Ναυτεμπορική", οι αλλαγές θα γίνουν επίσης αισθητές στην τσέπη των φορολογουμένων κατά την παραλαβή των φετινών εκκαθαριστικών της Εφορίας, τα οποία θα είναι ιδιαίτερα «φουσκωμένα», αφού -εκτός από την κατάργηση σχεδόν όλων των φοροαπαλλαγών (δίδακτρα ξένων γλωσσών, φροντιστηρίων, ασφάλιστρα υγείας και σύνταξης, ενοίκιο κύριας κατοικίας κ.λπ.), αλλά και τη μείωση αυτής που αφορά τις ιατρικές δαπάνες- για τα εισοδήματα του 2013 ισχύουν τα εξής:\nΝέα κλίμακα φορολόγησης με συντελεστή από 22% έως 42%\n* Καταργείται το αφορολόγητο όριο μισθωτών και συνταξιούχων και θεσπίζεται νέα κλίμακα φορολόγησης με συντελεστή από 22% έως 42%.\nΣτο φόρο που προκύπτει γίνεται έκπτωση ύψους 2.100 ευρώ για όσους έχουν εισόδημα έως 21.000 ευρώ, ενώ η νέα κλίμακα διαμορφώνεται με συντελεστές:\n- 22% για εισοδήματα έως 25.000 ευρώ,\n- 32% για τα επόμενα 17.000 ευρώ (κλιμάκιο εισοδήματος από 25.001 έως 42.000 ευρώ) και\n- 42% για εισοδήματα άνω των 42.000 ευρώ.\nΠρακτικά αυτό σημαίνει ότι όσοι έχουν εισόδημα που υπερβαίνει τα 42.000 ευρώ χάνουν εντελώς το αφορολόγητο, αλλά από την άλλη πλευρά για όσους έχουν εισόδημα έως 21.000 ευρώ το αφορολόγητο πρακτικά διευρύνεται από τα 5.000 ευρώ στα 9.500 ευρώ.\n* Καταργείται το αφορολόγητο όριο για τους ελεύθερους επαγγελματίες και θεσπίζεται συντελεστής 26% από το πρώτο ευρώ για εισόδημα έως 50.000 ευρώ και 35% για εισόδημα υψηλότερο των 50.000 ευρώ. Οι ελεύθεροι επαγγελματίες και οι επιχειρήσεις θα έχουν, ωστόσο, τη δυνατότητα να εκπίπτουν το σύνολο των επαγγελματικών τους δαπανών και των ασφαλιστικών τους εισφορών.\n* Θεσπίζεται αυτοτελής φορολόγηση για το εισόδημα από ενοίκια, με αποτέλεσμα οι φορολογούμενοι να χάνουν το αφορολόγητο όριο των 5.000 ευρώ που ίσχυε. Για ετήσιο εισόδημα έως 12.000 ευρώ ο φορολογικός συντελεστής ορίστηκε στο 11% και για υψηλότερο εισόδημα στο 33%.\nΜε την αλλαγή αυτή επιβαρύνονται όσοι φορολογούμενοι έχουν χαμηλό εισόδημα αποκλειστικά από μισθώματα ακινήτων και ελαφρύνονται όσοι έχουν πολύ υψηλό εισόδημα από ενοίκια, όπως αυτοί που έχουν εισόδημα άνω των 50.000 ευρώ (ο συντελεστής φορολόγησής τους μειώνεται από το 45% στο 33%).\n* Αυξάνεται ο συντελεστής φορολόγησης των μικρομεσαίων επιχειρήσεων νομικής μορφής ομόρρυθμων και ετερόρρυθμων εταιρειών από το 20% στο 26%. Επίσης, ο ίδιος συντελεστής ισχύει για τα κέρδη των ανώνυμων εταιρειών και των εταιρειών περιορισμένης ευθύνης.\n* Θεσπίζεται η υποχρέωση των αγροτών να φορολογούνται ως ελεύθεροι επαγγελματίες με συντελεστή 13% και υποχρεώνονται να τηρούν βιβλία εσόδων και εξόδων, να εκδίδουν παραστατικά πώλησης των προϊόντων, αλλά και να λαμβάνουν τιμολόγια για τις αγορές τους.\n* Θεσπίζεται φόρος υπεραξίας των μετοχών και καταργείται παράλληλα ο φόρος χρηματιστηριακών συναλλαγών. Ο φόρος υπεραξίας μετοχών θα υπολογίζεται με συντελεστή 15% στη διαφορά μεταξύ της τιμής κτήσης και της τιμής πώλησης των μετοχών. Επίσης, ο φόρος υπεραξίας θα εφαρμοστεί σε κάθε είδους επενδυτική κινητή αξία, όπως χρεόγραφα.\n* Επιβάλλεται φόρος στην υπεραξία των ακινήτων με συντελεστή 15%. Ο φόρος θα υπολογίζεται στη διαφορά μεταξύ της τιμής κτήσης και της τιμής πώλησης του ακινήτου, χωρίς να υπάρχει κάποιος χρονικός περιορισμός του πότε και του πώς αποκτήθηκε ένα ακίνητο, το οποίο θα πουληθεί μετά την 1/1/2014.\nΩς τιμή κτήσης και τιμή πώλησης ορίζεται αυτή που έχει αναγραφεί στα σχετικά συμβόλαια. Η διαφορά που προκύπτει μεταξύ των δύο τιμών αποπληθωρίζεται και εφαρμόζεται ένας μειωτικός συντελεστής έως και 40%, ανάλογα με τα έτη διακράτησης του ακινήτου πριν αυτό πωληθεί. Υπάρχει και μια παγίδα στο φόρο υπεραξίας ακινήτων. Στις περιπτώσεις που δεν είναι εφικτή η εξεύρεση της τιμής κτήσης, τότε αυτή θεωρείται ότι είναι μηδενική και ο φόρος 15% επιβάλλεται επί του συνόλου της αξίας πώλησης του ακινήτου. Ο φόρος υπεραξίας των ακινήτων θα έχει αφορολόγητο όριο 25.000 ευρώ.\n* Επανέρχεται το «πόθεν έσχες» για την αγορά ακινήτων, τη σύσταση εταιρειών και την απόκτηση εταιρικών μεριδίων και χρεογράφων γενικώς. Με αυτόν τον τρόπο, κλείνουν όλες οι «τρύπες» για νομιμοποίηση παράνομων εσόδων και «ξέπλυμα» χρήματος.\n* Αλλάζει η φορολογική μεταχείριση καθυστερούμενων μισθών. Επιβάλλεται παρακράτηση φόρου με συντελεστή 20% στα εισοδήματα από μισθούς και συντάξεις, που καταβάλλονται αναδρομικά σε μεταγενέστερο χρόνο από το έτος στο οποίο ανάγονται.\n* Μπαίνουν στο μικροσκόπιο της Εφορίας όλες οι τραπεζικές καταθέσεις, οι συναλλαγές με μετρητά, όλες οι δαπάνες και τα έσοδα από κινητά και ακίνητα, με το νέο αμερικανικό σύστημα ελέγχου (έμμεσες τεχνικές), που μπήκε σε εφαρμογή από φέτος για τον προσδιορισμό των εισοδημάτων των φορολογουμένων.\nΤο χαράτσι φεύγει, ο ΕΝΦΙΑ έρχεται... για να μείνει\n* Όλοι ανεξαιρέτως οι ιδιοκτήτες ακινήτων και οικοπέδων πέφτουν από φέτος στα δίχτυα του Ενιαίου Φόρου Ιδιοκτησίας Ακινήτων, ο οποίος από τις αρχές του έτους αντικατέστησε το «χαράτσι» της ΔΕΗ και τον ΦΑΠ, με στόχο να αποφέρει στα δημόσια ταμεία περίπου 2,65 δισ. ευρώ. Ειδικότερα, με βάση το νέο καθεστώς που ισχύει:\n* Επιβάλλεται φόρος ανά τετραγωνικό για τα κτίσματα (κατοικίες, επαγγελματικά ακίνητα κ.λπ.), χωρίς αφορολόγητο όριο. Ο φόρος θα υπολογίζεται με συντελεστή 2 έως 13 ευρώ ανά τετραγωνικό μέτρο, ανάλογα με την τιμή ζώνης στην οποία βρίσκεται το ακίνητο. Με βάση αυτόν τον τρόπο φορολόγησης, επέρχεται μια μείωση της επιβάρυνσης σε σχέση με το υφιστάμενο «χαράτσι» κατά 4% έως 21% ανάλογα με την περιοχή στην οποία βρίσκεται το ακίνητο. Όσο μεγαλύτερη είναι η τιμή ζώνης, τόσο μικραίνει η μείωση της επιβάρυνσης σε σχέση με το «χαράτσι».\n* Επιβάλλεται και πρόσθετος φόρος, τύπου Φόρου Ακίνητης Περιουσίας, στους φορολογουμένους που έχουν ακίνητη περιουσία αντικειμενικής αξίας άνω των 300.000 ευρώ σε ατομική βάση, με συντελεστές που θα ξεκινούν από 0,1% και θα φτάνουν έως και το 1%. Στο φόρο αυτό περιλαμβάνονται όλα τα κτίσματα και οι εντός σχεδίου εκτάσεις και απαλλάσσονται οι εκτός σχεδίου και οικισμού εκτάσεις.\n* Διευρύνεται η φορολογική βάση, καθώς εφαρμόζεται φόρος ακινήτων, κατ’ αποκοπήν ανά στρέμμα, και στις εκτός σχεδίου εκτάσεις, όπως είναι τα χωράφια, τα αγροτεμάχια, οι δασικές εκτάσεις κ.λπ. Ο φόρος θα υπολογίζεται με συντελεστή 1 ευρώ ανά τετραγωνικό και θα αυξομειώνεται ανάλογα με τα χαρακτηριστικά κάθε έκτασης, όπως είναι η χρήση της, το αν είναι αρδευόμενη, αν είναι δασική κ.λπ.\n* Απαλλάσσονται από το φόρο τα αγροτοκτηνοτροφικά κτίσματα, όπως μαντριά, αγροτικές αποθήκες και στάνες.\n* Ο φόρος στα οικόπεδα θα υπολογίζεται με κλίμακα η οποία θα ξεκινά από τα 0,003 ευρώ έως και τα 9 ευρώ ανά τετραγωνικό μέτρο. Με βάση αυτή την κλίμακα ένα στρέμμα εντός σχεδίου εκτάσεων θα βαρύνεται με φόρο από 3 ευρώ έως 9.000 ευρώ, ανάλογα με την περιοχή στην οποία βρίσκεται το ακίνητο.\nΚαι δύο θετικές εξελίξεις\n* Στο «τσουνάμι» των ανωτέρω 10 ανατροπών μπορούν να αντιπαραβληθούν μόνο δύο θετικές αλλαγές, που θεσπίστηκαν στο «κλείσιμο» του 2013, για να μετριαστούν οι εσωκομματικοί και όχι μόνο κραδασμοί που δημιούργησαν στον κυβερνητικό συνασπισμό τα νομοσχέδια για τους πλειστηριασμούς και το νέο ενιαίο φόρο και ο οποίες προβλέπουν ότι:\nΠαραμένει και φέτος ο μειωμένος ΦΠΑ στην εστίαση 13%.\nΑυξάνεται το ακατάσχετο όριο των μισθών και των συντάξεων από τα 1.000 στα 1.500 ευρώ, γεγονός που σημαίνει ότι όποια κατάσχεση αποδοχών γίνει σε φορολογούμενο με μισθό ή σύνταξη άνω των 1.500 ευρώ το μήνα δεν επιτρέπεται να αφήσει υπόλοιπο χαμηλότερο των 1.500 ευρώ.\nΤαυτόχρονα, διευρύνεται χρονικά η προστασία των μισθοδοτικών λογαριασμών από την κατάσχεση από το ένα 24ωρο στη μία εβδομάδα, ενώ ο φοροεισπρακτικός μηχανισμός δεν θα προχωράει σε κατασχέσεις όταν η οφειλή είναι κάτω των 500 ευρώ.


Κατεβαίνοντας από την Χώρα προς την θάλασσα, θα καταλάβετε αμέσως γιατί το Καψάλι είναι ένα από τα πιο φωτογραφισμένα χώρια των Κυθήρων. Η θέα προς το Καψάλι και το δίδυμο κόλπο είναι πραγματικά θαυμάσια.\nΤο Καψάλι, τον περισσότερο καιρό είναι ένα πολύ ήσυχο ψαροχώρι με ένα ευχάριστο παραλιακό δρομάκο και μια άνετη και όμορφη παραλία. Στον παραλιακό δρόμο θα βρείτε ταβέρνες, καφενεία και μπαράκια. Επίσης υπάρχει κι ένα μινιμάρκετ που είναι ανοιχτό καθημερινά.\nΤο καλοκαίρι το Καψάλι μεταμορφώνεται σε ένα από τα πιο κοσμοπολίτικα χωριά του νησιού. Το βράδυ ο κόσμος πηγαινοέρχεται στον παραλιακό δρόμο και κάθεται για καφέ ή ποτό στα μαγαζιά.\nΘα σας είναι δύσκολο να ξεχάσετε τη θέα από το Καψάλι προς τον εντυπωσιακό βράχο της Χώρας με το Ενετικό Κάστρο. Καθώς σουρουπώνει, το ηλιοβασίλεμα κλέβει την παράσταση, αναδεικνύοντας την κομψή σιλουέτα της πρωτεύουσας των Κυθήρων, που φαίνεται σαν κρεμασμένη πάνω από το Καψάλι. Και όταν νυχτώσει, ο φωτισμός του Κάστρου δίνει στο τοπίο μια μαγική, παραμυθένια νότα.\nΤα Aphrodite Apartments βρίσκονται μέσα στον οικισμό του Καψαλίου, σε απόσταση μόνο 50 μέτρων από την θάλασσα, δίπλα στον κεντρικό δρόμο. Ο ιδιοκτήτης ο Γιάννης και η μητέρα του η κυρία Ελίζαμπετ θα σας φιλοξενήσουνε με το ζεστό τους χαμόγελο. Έχουν φροντίσει με πολλές λεπτομέρειες το κατάλυμα τους, όπως τα όμορφα λουλούδια και τα φυτά γύρω-γύρω, τις δροσερές βεράντες και την ωραία επίπλωση. Και φυσικά, η θέα από το μπαλκόνι ή την βεράντα σας προς την γαλάζια θάλασσα είναι αξέχαστη.\nΟι τρεις μονοκατοικίες των Aphrodite Apartments αποτελούνται από δώδεκα στούντιο και διαμερίσματα ισογείου και πρώτου ορόφου. Τα στούντιο είναι ιδιαίτερα ευρύχωρα και είναι ιδανικά για δύο άτομα, είτε με μονό, είτε με διπλό κρεβάτι.\nΤα πέντε διαμερίσματα προσφέρονται για τη διαμονή έως και τεσσάρων ατόμων. Όλα έχουν ξεχωριστά υπνοδωμάτια. Τα κρεβάτια είναι και μονά και διπλά.\nΌλα τα στούντιο και διαμερίσματα έχουν κουζίνα. Το μπάνιο έχει ντους, τουαλέτα και νιπτήρα.\nΤο καθάρισμα γίνεται καθημερινά. Η αλλαγή πετσετών και σεντονιών πραγματοποιείται κάθε τρεις μέρες.\nΣτούντιο για 2 άτομα:\n20 Σεπτεμβρίου – 30 Απριλίου € 35,00\nΜάιος και 11 – 19 Σεπτεμβρίου € 40,00\nΙούνιος και 1 – 10 Σεπτεμβρίου € 50,00\nΙούλιος και Αύγουστος € 65,00\nΔιαμέρισμα για 3 άτομα:\n20 Σεπτεμβρίου – 30 Απριλίου € 45,00\nΜάιος και 11 – 19 Σεπτεμβρίου € 50,00\nΙούνιος και 1 – 10 Σεπτεμβρίου € 60,00\nΙούλιος και Αύγουστος € 75,00\nΔιαμέρισμα για 4 άτομα:\n20 Σεπτεμβρίου – 30 Απριλίου € 55,00\nΜάιος και 11 – 19 Σεπτεμβρίου € 60,00\nΙούνιος και 1 – 10 Σεπτεμβρίου € 70,00\nΙούλιος και Αύγουστος € 85,00\nΣτις τιμές συμπεριλαμβάνονται κλιματισμός, θέρμανση, καθαριότητες, πετσέτες και σεντόνια.


Τετάρτη, 11-Ιουλ-2018 21:59\nΝομοθετική παρέμβαση – ανάσα για τη ρευστότητα των τραπεζών, και δη των μικρότερων, μετά τον νόμο για τη γενικευμένη υποχρεωτική μεταφορά των αποθεματικών των φορέων του Δημοσίου στην ΤτΕ, ετοιμάζει το Υπουργείο Οικονομικών. Την προαναγγελία της επικείμενης νομοθετικής ρύθμισης έκανε χθες ο Αντιπρόεδρος της Κυβέρνησης και Υπουργός Οικονομίας, Γ. Δραγασάκης, μιλώντας στο Συνέδριο της Ένωσης Συνεταιριστικών Τραπεζών Ελλάδος.\nΣύμφωνα με πληροφορίες του Capital.gr, με υπουργική απόφαση αναμένεται να εξαιρεθούν από την υποχρεωτική μεταφορά διαθεσίμων οργανισμοί (π.χ. συνεταιριστικές τράπεζες), στην περίπτωση που με την πράξη αυτή επαπειλείται η χρηματοπιστωτική τους ευστάθεια και δημιουργούνται κίνδυνοι για το σύνολο του χρηματοπιστωτικού συστήματος.\nΠαράλληλα, για τις μεγαλύτερες τράπεζες των οποίων η ρευστότητα θα πληγεί επίσης από την υποχρεωτική κατάθεση των διαθεσίμων των φορέων του Δημοσίου στην ΤτΕ (αν και όχι στον βαθμό που να απειλείται η υγεία και η σταθερότητά τους), εκτιμάται ότι η ρευστότητά τους θα μπορεί να ενισχυθεί από τον ΟΔΔΗΧ.\nΣτην παρούσα φάση, στον κοινό λογαριασμό της ΤτΕ (Κοινό Κεφάλαιο και Ταμειακή Διαχείριση) βρίσκονται κατατεθειμένα 35 δις. ευρώ, τα οποία διαχειρίζεται η ΤτΕ. Τα κεφάλαια αυτά είναι τοποθετημένα σε ομόλογα και έντοκα γραμμάτια του Δημοσίου, 23 δις. ευρώ είναι repos με τον ΟΔΔΗΧ, ενώ ποσοστό 10% τηρείται ως απόθεμα ασφαλείας. Κομμάτι της ρευστότητάς του μέσω των repos με την ΤτΕ, και συγκεκριμένα 4 δις. ευρώ, ο ΟΔΔΗΧ την τοποθετεί στις τράπεζες (από 1 δις. σε καθεμία από τις τέσσερις συστημικές τράπεζες). Όπως εκτιμάται, το ποσό που καταθέτει στις τράπεζες ο ΟΔΔΗΧ θα μπορούσε να ενισχυθεί έτσι ώστε να αντισταθμίσει την απώλεια των καταθέσεων των φορέων του Δημοσίου.\nΣύμφωνα με τις πληροφορίες, αίτημα για άνοιγμα πιστωτικής γραμμής στον ΟΔΔΗΧ έχει υποβάλει η Attica Bank, έτσι ώστε να μπορέσει να επωφεληθεί από την προοπτική "αντικατάστασης" των καταθέσεων που θα απωλέσει (εκτιμώνται σε 300 εκατ. ευρώ) από φορείς του Δημοσίου.\nΔιευκρινίζεται ότι η πρόσφατη ψήφιση της επέκταση της υποχρέωσης μεταφοράς του συνόλου των ταμειακών διαθεσίμων όλων των φορέων της κεντρικής κυβέρνησης στον Ενιαίο Λογαριασμό Θησαυροφυλακίου της ΤτΕ, ήταν μνημονιακή υποχρέωση. Σύμφωνα με τις πληροφορίες, σε αυτήν επέμενε ιδίως το ΔΝΤ, ενώ το σκεπτικό των "Θεσμών" ήταν η ακριβής γνώση και ο έλεγχος της χρήσης της διαθέσιμης ρευστότητας του Δημοσίου, καθώς και η επίτευξη αξιόπιστων προβλέψεων αναφορικά με τις ταμειακές ροές της γενικής κυβέρνησης.\nΕπομένως, η υποχρεωτική κατάθεση των διαθεσίμων όλων των φορέων του Δημοσίου στην ΤτΕ δεν αποβλέπει στην κάλυψη τυχόν μελλοντικών αναγκών ρευστότητας του Δημοσίου μετά την έξοδο από το πρόγραμμα και ουδεμία σχέση υπάρχει με τον λογαριασμό του cash buffer, ο οποίος αποτελείται από έσοδα που προέρχονται από εκταμιεύσεις δόσεων και έσοδα από τις εξόδους του Ελληνικού Δημοσίου στις αγορές.\nΣτο πλαίσιο του ελέγχου της χρήσης της ρευστότητας των δημόσιων φορέων, η τροποποίηση του άρθρου 69Α του ν. 4270/2014 που ψηφίστηκε πρόσφατα (Ρυθμίσεις για τον Ενιαίο Λογαριασμό Θησαυροφυλακίου, Άρθρο 80) προβλέπει και αυστηρές κυρώσεις σε περίπτωση μη συμμόρφωσης των φορέων της γενικής κυβέρνησης. Συγκεκριμένα, ο υπουργός Οικονομικών μπορεί να αποφασίσει καθαίρεση των μελών του Δ.Σ. του φορέα, των εκτελεστικών του οργάνων και του προϊσταμένου οικονομικών υπηρεσιών. Επίσης, μπορεί να μειώσει το ύψος της ετήσιας επιχορήγησης του φορέα από τον τακτικό προϋπολογισμό. Τα μόνα περιθώρια που αφήνει ο νόμος στους φορείς της γενικής κυβέρνησης για να διατηρήσουν λογαριασμούς στις εμπορικές τράπεζες είναι προκειμένου να εξυπηρετούν τις ταμειακές τους ανάγκες για ένα δεκαπενθήμερο.\nΣύμφωνα με τις πληροφορίες, προκειμένου να αμβλύνει τον φόβο των κυρώσεων που διακατέχει τους εμπλεκόμενους εκπροσώπους των δημόσιων φορέων, η ΤτΕ τους ενημερώνει να επικοινωνούν με το Γενικό Λογιστήριο του Κράτους.